open-index/open-wikipedia-markdown huggingface dataset:
ഡിഡിആർ 5 എസ്ഡിറാം

**ഇരട്ട ഡാറ്റ നിരക്ക് 5 സിൻക്രണസ് ഡൈനാമിക് റാൻഡം-ആക്സസ് മെമ്മറി**, ഔദ്യോഗികമായി **ഡിഡിആർ 5 എസ്ഡിറാം**(DDR5 SDRAM)എന്നറിയപ്പെടുന്നു. ഡി‌ഡി‌ആർ 4 എസ്ഡിറാമുമായി താരതമ്യപ്പെടുത്തുമ്പോൾ ബാൻഡ്‌വിഡ്‌ത്തും ശേഷിയും ഇരട്ടിയാക്കുമ്പോൾ ഡിഡിആർ 5 ന്റെ ഊർജ്ജ ഉപഭോഗം കുറയ്ക്കാൻ പദ്ധതിയുണ്ട്.2019 മെയ് വരെയുള്ള റിപ്പോർട്ട് പ്രകാരം അതിന്റെ നിലവാരം ജെഡെക് അന്തിമരൂപത്തിലാക്കിക്കൊണ്ടിരിക്കുന്നു; എന്നിരുന്നാലും, ചില കമ്പനികൾ 2019 അവസാനത്തോടെ ആദ്യത്തെ ഉൽപ്പന്നങ്ങൾ വിപണിയിലെത്തിക്കാൻ ഒരുങ്ങുന്നു.

2017 മാർച്ചിൽ ജെഡെക് 2018 ൽ ഡിഡിആർ 5 സ്‌പെസിഫിക്കേഷൻ റിലീസിനുള്ള പദ്ധതി പ്രഖ്യാപിച്ചു. 2017 ഒക്ടോബർ 31 മുതൽ നവംബർ 1 വരെ ഒരു ഡി‌ഡി‌ആർ 5 എസ്‌ഡി‌റാം വർക്ക്‌ഷോപ്പിനൊപ്പം ജെഡെക്കിന്റെ സെർവർ ഫോറം 2017 2017 ജൂൺ 19 ന് ഒരു ഡി‌ഡി‌ആർ 5 എസ്‌ഡി‌റാം പ്രിവ്യൂ വാഗ്ദാനം ചെയ്യുന്ന തീയതി പ്രഖ്യാപിച്ചു. 2017 സെപ്റ്റംബറിൽ വർക്കിംഗ് ഡിഡിആർ 5 റാം, റാംബസ് പ്രഖ്യാപിച്ചു, പക്ഷേ Q3 2018 വരെ ഇത് ലഭ്യമാകുമെന്ന് പ്രതീക്ഷിക്കുന്നില്ല. 

2018 നവംബർ 15 ന് എസ് കെ ഹൈനിക്സ് അതിന്റെ ആദ്യത്തെ ഡിഡിആർ 5 റാം ചിപ്പ് പൂർത്തിയാക്കുന്നതായി പ്രഖ്യാപിച്ചു. 1.1 വോൾട്ടിൽ 5200 എംടി/സെ. വേഗതയിൽ ഇത് പ്രവർത്തിക്കുന്നു. 2019 ഫെബ്രുവരിയിൽ, എസ്‌കെ ഹൈനിക്സ് 6400 എംടി /സെ. ചിപ്പ് പ്രഖ്യാപിച്ചു, ഇത് ഡിഡിആർ 5 സ്റ്റാൻഡേർഡ് അനുവദിച്ച ഏറ്റവും ഉയർന്ന വേഗതയാണ്. ചില കമ്പനികൾ 2019 അവസാനത്തോടെ ആദ്യത്തെ ഉൽപ്പന്നങ്ങൾ വിപണിയിലെത്തിക്കാൻ പദ്ധതിയിട്ടിരുന്നു. ലോകത്തിലെ ആദ്യത്തെ ഡി‌ഡി‌ആർ 5 ഡ്രാം ചിപ്പ് 2020 ഒക്ടോബർ 6 ന് എസ്‌കെ ഹൈനിക്സ് ഔദ്യോഗികമായി അവതരിപ്പിച്ചു. 

ലാപ്ടോപ്പുകൾക്കും സ്മാർട്ട്‌ഫോണുകൾക്കുമായി വേണ്ടി പ്രത്യേക ജെഡെക് സ്റ്റാൻഡേർഡ് എൽപി-ഡിഡിആർ 5 (ലോ പവർ ഡബിൾ ഡാറ്റ റേറ്റ് 5) 2019 ഫെബ്രുവരിയിൽ പുറത്തിറങ്ങി.

ഡിഡിആർ 4 മായി താരതമ്യപ്പെടുത്തുമ്പോൾ ഡിഡിആർ 5 മെമ്മറി വോൾട്ടേജ് 1.1 വി ആയി കുറയ്ക്കുന്നു, അങ്ങനെ വൈദ്യുതി ഉപഭോഗം കുറയുന്നു. ഉയർന്ന വേഗത കൈവരിക്കുന്നതിന് ഡിഡിആർ 5 മൊഡ്യൂളുകൾക്ക് ഓൺ-ബോർഡ് വോൾട്ടേജ് റെഗുലേറ്ററുകൾ സംയോജിപ്പിക്കാൻ കഴിയും; ഇത് ചെലവ് വർദ്ധിപ്പിക്കുന്നതിനാൽ, ഇത് സെർവർ-ഗ്രേഡിലും ഉയർന്ന നിലവാരമുള്ള ഉപഭോക്തൃ മൊഡ്യൂളുകളിലും മാത്രമേ നടപ്പിലാക്കുകയുള്ളൂ. ഡിഡിആർ 5 ഒരു മൊഡ്യൂളിന് 51.2 ജിബി / സെ വേഗതയും ഒരു മൊഡ്യൂളിന് 2 മെമ്മറി ചാനലുകളും പിന്തുണയ്ക്കുന്നു.

നിലവിൽ ഡി‌ഡി‌ആർ 4 ഉപയോഗിക്കുന്ന മിക്ക ഉപയോഗ കേസുകളും ഒടുവിൽ ഡി‌ഡി‌ആർ 5 ലേക്ക് മൈഗ്രേറ്റ് ചെയ്യുമെന്ന പൊതുവായ പ്രതീക്ഷയുണ്ട്. ഡെസ്‌ക്‌ടോപ്പുകളിലും സെർവറുകളിലും ഉപയോഗിക്കാൻ‌ (പകരം ലാപ്‌ടോപ്പുകൾ LPDDR5 ഉപയോഗിക്കും), ഉദാ. ഇന്റലിന്റെയും എഎംഡിയുടെയും സിപിയുകൾ ഇതിനെ പിന്തുണയ്‌ക്കേണ്ടി വരും; 2020 ജൂൺ വരെ, പിന്തുണയെക്കുറിച്ച് ഔദ്യോഗിക അറിയിപ്പുകളൊന്നും വന്നിട്ടില്ല, പക്ഷേ ചോർന്നുപോയ സ്ലൈഡ് ഷോകൾ ഉള്ള പ്ലാനനുസരിച്ച് ഇന്റലിന്റെ 2021 സഫയർ റാപ്പിഡ്സ് മൈക്രോആർക്കിടെക്ചറിൽ ഡിഡിആർ 5 പിന്തുണ കാണിക്കുന്നു.  എ‌എം‌ഡിയുടെ റൈസൺ 5000-സീരീസ് സിപിയുകൾ ഇപ്പോഴും ഡി‌ഡി‌ആർ 4 റാം ഉപയോഗിക്കുന്നു. പദ്ധതി ചോർന്ന റിപ്പോർട്ട് പ്രകാരം ആന്തരിക എഎംഡി റോഡ്മാപ്പ് 2022 സെൻ 4 സിപിയുകൾക്കും സെൻ 3+ എപിയുകൾക്കുമായി ഡിഡിആർ 5 പിന്തുണ കാണിക്കുന്നു.
## ഡിംമ്സ് വെഴ്സ്സ് മെമ്മറി ചിപ്പ്സ്
മുമ്പത്തെ എസ്‌ഡി‌റാം തലമുറകൾ‌ മെമ്മറി ചിപ്പുകളും പാസ്സീവ് വയറിംഗും അടങ്ങിയ ബഫർ‌ ചെയ്യാത്ത ഡി‌എം‌എമ്മുകൾ‌ അനുവദിച്ചു (കൂടാതെ ഒരു ചെറിയ സീരിയൽ സാന്നിധ്യമുള്ള റോമിനെ(ROM) കണ്ടെത്തുന്നു), ഡി‌ഡി‌ആർ 5 ഡി‌എം‌എമ്മുകൾ‌ക്ക് അധിക സജീവ സർക്യൂട്ട് ആവശ്യമാണ്, ഇത് ഡി‌എം‌എമ്മിലേക്കുള്ള ഇന്റർ‌ഫേസ് റാം ചിപ്പുകളിലേക്കുള്ള ഇന്റർ‌ഫേസിൽ നിന്ന് വ്യത്യസ്തമായ ഒന്ന് ഉണ്ടാക്കാൻ സ്വയം അനുവദിക്കുന്നു.
## അവലംബം

വർഗ്ഗം:SDRAM
വരിക്കാശ്ശേരി മന

**മലയാള സിനിമയുടെ തറവാട്** എന്നാണ് പാലക്കാട് ജില്ലയിൽ ഒറ്റപ്പാലത്തിനു സമീപം മനിശ്ശേരിയിൽ സ്ഥിതിചെയ്യുന്ന **വരിക്കാശ്ശേരി മന** അറിയപ്പെടുന്നത്. ഏകദേശം എൺപതോളം മലയാള സിനിമകളും കൂടാതെ നിരവധി അന്യഭാഷാ ചിത്രങ്ങളും ഇവിടെ ചിത്രീകരിച്ചിട്ടുണ്ട്. 

## സിനിമാ ചിത്രീകരണം
തീർത്ഥം എന്ന ചിത്രമാണ് വരിക്കാശ്ശേരി മനയിൽ ആദ്യമായി ചിത്രീകരിച്ചത്. എന്നാൽ ദേവാസുരം എന്ന സിനിമയിൽ മോഹൻലാൽ അവതരിപ്പിച്ച മംഗലശ്ശേരി നീലകണ്ഠന്റെ തറവാടായ മംഗലശ്ശേരിയായാണ് വരിക്കാശ്ശശേരിയെ സിനിമാലോകത്ത് പ്രശസ്തമാക്കിയത്. പിന്നീട് ആറാം തമ്പുരാൻ, നരസിംഹം, ചന്ദ്രോത്സവം, രാവണപ്രഭു, രാപ്പകൽ, വല്യേട്ടൻ, ബസ് കണ്ടക്ടർ. ദ്രോണ, മാടമ്പി, സിംഹാസനം, മി. ഫ്രോഡ്, തുടങ്ങിയ ചിത്രങ്ങളും ഇവിടെ നിന്നാണ് ചിത്രീകരിച്ചത്. ഏകദേശം 150 ൽ അധികം ചിത്രങ്ങൾക്ക് ഇവിടം ലൊക്കേഷനായിട്ടുണ്ട്. ഭാരതപ്പുഴയുടെ തീരത്താണ് സ്ഥിതി ചെയ്യുന്നത് എന്നൊരു പ്രത്യേകത കൂടി വരിക്കാശ്ശേരി മനയ്ക്കുണ്ട്.

## നിർമ്മാണം

നൂറ്റാണ്ടുകൾക്കു മുൻപ് കലക്കകണ്ടത്തൂർ കുടുംബത്തിന് സാമൂതിരി സമ്മാനമായി നൽകിയ സ്ഥലത്താണ് മന നിലകൊള്ളുന്നത്. ഇരുപതാം നൂറ്റാണ്ടിന്റെ തുടക്കത്തിലാണ് അവർ ഇവിടെ ഇന്നു കാണുന്ന വരിക്കാശ്ശേരി മന നിർമ്മിക്കുന്നത്. 

300 വർഷം പഴക്കമുള്ള 6 ഏക്കറോളം സ്ഥലം അടങ്ങിയ സ്ഥലത്താണ് മന സ്ഥിതിചെയ്യുന്നത്. മൂന്നു നിലകളുള്ള നാലുകെട്ട് കേരളീയ വാസ്തുവിദ്യാ പ്രകാരമാണ് നിർമ്മിച്ചിരിക്കുന്നത്. രണ്ടു പത്തായപ്പുരകൾ, കളപ്പുര, വിശാലമായ പൂമുഖം, കുളം, പടിപ്പുര മാളിക തുടങ്ങിയവയെല്ലാം ഒരുടവും സംഭവിക്കാതെ ഇന്നും സംരക്ഷിച്ചിരിക്കുന്നു.

രാജകീയ പ്രൗഢിയാർന്ന മൂന്നുനിലകളോടുകൂടിയ നാലുകെട്ടാണ് പ്രധാന ആകർഷണം. പുറംമോടിയിലെ കാഴ്ചയെക്കാളും ഗംഭീരമാണ് ഉൾവശം. ഏതു ചൂടിലും കുളിർമ നൽകുന്ന അന്തരീക്ഷം. മൂന്നു നിലയുള്ള നാലുകെട്ടിൽ വിശാലമായ മുറികളും നടുമുറ്റവും അകത്തളങ്ങളും ഒക്കെയുള്ള മനയിൽ ഏറെ ആകർഷകം കൊത്തുപണികളോടു കൂടിയ തൂണുകളാണ്. വിശാലമായ നടുമുറ്റവും, ചുവർചിത്രങ്ങളും, ശിൽപ്പവേലകളും കാണേണ്ട കാഴ്ചതന്നെയാണ്.

## ഉടമസ്ഥാവകാശം

ഒറ്റപ്പാലത്തെ ആന ഉടമസ്ഥൻ കൂടിയായ വി. ഹരിദാസ് എന്ന വ്യക്തിയാണ് മനയുടെ ഉടമസ്ഥൻ. ഒരു ട്രസ്റ്റ് രൂപീകരിച്ച് അതിന് കീഴിലാണ് മനയുടെ സംരക്ഷണവും, നടത്തിപ്പും. വരിക്കാശ്ശേരി മന കുടുംബക്കാർക്ക് ട്രസ്റ്റിൽ സ്ഥാനവും, നിശ്ചിത പങ്കാളിത്തവും നൽകിയിട്ടുണ്ട്.

## എത്തിച്ചേരാൻ

പാലക്കാട് ഒറ്റപ്പാലം - ഷൊർണൂർ റോഡിൽ  മനിശ്ശേരിയിലാണ് വരിക്കാശ്ശേരി മന സ്ഥിതി ചെയ്യുന്നത്. ഒറ്റപ്പാലം കഴിഞ്ഞ് ഷൊർണൂർ ഭാഗത്തേക്ക് അൽപ്പം കൂടി മുന്നോട്ടുപോയാൽ മനിശ്ശീരിയിലെത്തും. അവിടെ നിന്നും ഇടത്തോട്ട് തിരിഞ്ഞ് ചെറുറോഡ് ഏതാണ്ട് ഒരു കിലോമീറ്റർ പോയാൽ വലതുവശത്ത് തന്നെ കാണാം മന. പാലക്കാട് നിന്നും 35 കിലോമീറ്റർ ദൂരമുണ്ട് വരിക്കാശ്ശേരി മനയിലേക്ക്‌.

## പ്രവേശനം
എല്ലാ ദിവസവും രാവിലെ 9.30 മുതൽ വൈകിട്ട് 5 മണി വരെയാണ് ഇവിടെ പ്രവേശനമുള്ളത്. സിനിമാ ഷൂട്ടിങ്ങ് ഉള്ള ദിവസങ്ങളിൽ പ്രവേശനം അനുവദിക്കുന്നതല്ല. ഇപ്പോൾ ഒരാൾക്ക് 50 രൂപ പ്രവേശന ഫീസും ഉണ്ട്.മുകൾ നിലകളിലേക്ക് പ്രവേശനമില്ല. മുറികൾ മിക്കതും പൂട്ടിക്കിടക്കുന്നു.

## ഇതും കാണുക
*മേലേപ്പുര തറവാട്
*കേളോത്ത് തറവാട്

## ചിത്രശാല

പ്രമാണം:Varikkassery 1.jpg|വരിക്കാശ്ശേരി മനയുടെ ഒരു വിദൂര ദൃശ്യം
പ്രമാണം:Varikkassery 2.jpg|വരിക്കാശ്ശേരി മനയുടെ വലതു വശത്ത് നിന്നുള്ള ഒരു കാഴ്ച
പ്രമാണം:Varikkassery 3.jpg|വരിക്കാശ്ശേരി മനയുടെ പടിപ്പുര
പ്രമാണം:Varikkassery 4.jpg|വരിക്കാശ്ശേരി മന
പ്രമാണം:Varikkassery Mana Ottappalam.jpg|വരിക്കാശ്ശേരി മന


## അവലംബം
ഒളപ്പമണ്ണ മന

കഥകളി ഗ്രാമമായ പാലക്കാട് ജില്ലയിലെ വെള്ളിനേഴി എന്ന ഗ്രാമത്തിലാണ്  **ഒളപ്പമണ്ണ മന** സ്ഥിതി ചെയുന്നത്. മഹാകവി ഒളപ്പമണ്ണയുടെ ജന്മസ്ഥലംകൂടിയാണിവിടം.  

ഋഗ്വേദം മലയാളത്തിലേക്കു മൊഴിമാറ്റം ചെയ്ത ഒ.എം.സി.നാരായണൻ നമ്പൂതിരിപ്പാട്, വേദ അധ്യാപകനായ നീലകണ്ഠൻ നമ്പൂതിരിപ്പാട്, ഒളപ്പമണ്ണ സുബ്രമണ്യൻ നമ്പൂതിരിപ്പാട്, തുടങ്ങിയവർ ഈ തറവാട്ടിലെ അംഗങ്ങൾ ആയിരുന്നു. ഇരുപത്‌ ഏക്കറിലായാണ്‌ ഈ മന സ്ഥിതിചെയ്യുന്നത്. മാളികപ്പുരയും നടുത്തളവും അതിവിശാലമായ ഊട്ടുപുരയുമൊക്കെ ഒളപ്പമണ്ണ മനയിലുണ്ട്‌. വള്ളുവനാടൻ സാഹിത്യവും കലാപാരമ്പര്യങ്ങളും വളർത്തിയ പണ്ഡിതന്മാരുടെ തറവാട്‌ കൂടിയാണ്‌ ഈ മന.

## ചരിത്രം
തൃശ്ശൂർ ജില്ലയിലെ മായന്നൂരിലെ ഓട്ടൂർ മനയിലെ കുടുംബം 600 വർഷങ്ങൾക്കുമുന്നേ വെള്ളിനേഴിയിൽ കുടിയേറിപ്പാർത്ത് ഒളപ്പമണ്ണ മനക്കാരായെന്നാണ് പറയപ്പെടുന്നത്. രണ്ട് ശതാബ്ദങ്ങൾക്കുമുൻപ്, അന്യം നിന്നുപോകുമെന്ന അവസ്ഥയിലെത്തിയപ്പോൾ വരിക്കാശ്ശേരി മനയിൽനിന്ന് ദത്തെടുത്തവരുടെ പരമ്പരയാണ് ഇന്നത്തെ ഒളപ്പമണ്ണ കുടുംബം എന്നാണ് ആധികാരികമായ വിലയിരുത്തൽ. ആദ്യകാലത്ത് മൺ ചുമരും ഓലമേഞ്ഞ പുരയുമായുള്ള മനയായിരുന്നുവെന്നും പറയപ്പെടുന്നു. പിന്നീടാണ് എട്ടുകെട്ട് ആയി മാറിയത്. ഇന്നത്തെ എട്ടുകെട്ടിന്റെ പഴക്കം മൂന്നുറിലേറെ വർഷങ്ങളാണെന്നതിന് തെളിവുകളുണ്ട്. എട്ടുകെട്ടുകളായാണ് അറിയപ്പെടുന്നതെങ്കിലും പുരയുടെ അകത്തുള്ള കിണറിന് ചുറ്റുമുള്ള നാലുകെട്ടുംകൂടി കണക്കിലെടുത്താൽ പന്ത്രണ്ടുകെട്ടായി പരിഗണിക്കാം. മനയുടെ വടക്കിനിയിൽ ഭഗവതിയുടെ ശ്രീചക്രപ്രതിഷ്ഠയുണ്ട്. 

## സംരക്ഷണം
ഒളപ്പമണ്ണ മന കുടുംബാംഗങ്ങൾ രൂപവത്കരിച്ച ദേവീപ്രസാദം ട്രസ്റ്റാണ് മനയുടെ സംരക്ഷണവും പരിപാലനവും നിർവഹിക്കുന്നത്.

മനയ്ക്ക് ഒരു കോട്ടവും സംഭവിക്കാതെ സംരക്ഷിക്കുന്ന കാര്യത്തിൽ ട്രസ്റ്റ്‌ വലിയ പങ്കു വഹിക്കുന്നു. കഥകളി ഇവിടെ പഠിപ്പികുന്നില്ലെങ്കിലും കഥകളി കലാകാരന്മാരെ ആദരികാൻ വേണ്ടി 'ദേവി പ്രസാദം ട്രസ്റ്റ്‌ പുരസ്‌കാരം' ട്രസ്റ്റ് നൽകുന്നുണ്ട്.

## സംഭാവനകൾ
200 വർഷങ്ങൾക്കു മുമ്പ് കഥകളിയിലെ കല്ലുവഴിച്ചിട്ടയ്ക്ക് രൂപം നൽകിയത് ഒളപ്പമണ്ണ മനക്കാരായിരുന്നുവെന്നാണ് പറയപ്പെടുന്നത്. സാഹിത്യലോകത്തിനും വാദ്യലോകത്തിനും നൃത്തലോകത്തിനുമൊക്കെ വലിയ സംഭാവന ചെയ്ത ഇടമാണ് മന. കവി ഒളപ്പമണ്ണ സുബ്രഹ്മണ്യൻ നമ്പൂതിപ്പാടും, ബാലസാഹിത്യകാരി സുമംഗലയും ഒ.എം. അനുജനും ഈ മനയിലാണ് പിറന്നത്. ലോകപ്രസിദ്ധ കർണാടക സംഗീതജ്ഞനായ ചെമ്പൈ വൈദ്യനാഥ ഭാഗവതർ ഈ മനയിലെ ശാസ്ത്രീയ സംഗീത അധ്യാപകനായിരുന്നു.

## സിനിമാ ചിത്രീകരണം
ധാരാളം മലയാള സിനിമകൾക്ക് പശ്ചാത്തലമായിട്ടുണ്ട് ഈ മന. 15 സിനിമകൾ ഇവിടെ ലൊക്കേഷനായി ചിത്രികരിച്ചിട്ടുണ്ട്.  മനയോടു ചേർന്നുള്ള രണ്ടു മൂന്നു തറവാടുകൾ കൂടി മലയാള സിനിമകളുടെ ഭാഗമായിട്ടുണ്ട്. പരിണയം, നരസിംഹം, ഇലവങ്കോട് ദേശം, നരൻ, മാടമ്പി, ദ്രോണ, ആമി, ഒടിയൻ, വിനയന്റെ ആകാശഗംഗ, ഓട്ടോഗ്രാഫ്(തമിഴ്) എന്നീ ചിത്രങ്ങൾ ചിത്രീകരിച്ചതും ഇവിടെയാണ്‌. ആറാം തമ്പുരാനിലെ വീടിന്റെ ഉൾഭാഗങ്ങൾ, എന്ന്‌ നിന്റെ മൊയ്തീനിലെ പഞ്ചായത്ത്‌ പ്രസിഡന്റിന്റെ വീട്‌ എന്നീ ഭാഗങ്ങളും ഇവിടെയാണ്‌ ചിത്രീകരിച്ചത്‌.

## ഇതും കാണുക
വരിക്കാശ്ശേരി മന

പൂമുള്ളി മന

കേളോത്ത് തറവാട്
## അവലംബം


വർഗ്ഗം:കേരളത്തിലെ മനകൾ
പൂമുള്ളി മന

പാലക്കാട് ജില്ലയിലെ പെരിങ്ങോട് ഗ്രാമത്തിലാണ് **പൂമുള്ളി മന** സ്ഥിതി ചെയ്യുന്നത്. 5.5 ഏക്കറിൽ 16 കെട്ടായിരുന്ന മന, ഭൂപരിഷ്‌കരണത്തിനു ശേഷവും കേരളത്തിലെ ഏറ്റവും വലിയ നമ്പൂതിരി ഇല്ലങ്ങളിലൊന്നായിരുന്നു.

## ചരിത്രം
പതിറ്റാണ്ടുകൾക്കു മുമ്പ് കൊച്ചി രാജാവുമായുണ്ടായ അഭിപ്രായ വ്യത്യാസത്തെ തുടർന്ന് ഒരു ബ്രാഹ്മണ കുടുംബം രാജ്യംവിട്ട് മലബാറിലേക്ക് കുടിയേറി. വള്ളുവനാട്ടിലെ പെരുങ്ങോട് എന്ന സ്ഥലത്തെത്തിയ ഇവർ സമീപമുള്ള ശ്രീരാമ ക്ഷേത്രത്തിനടുത്തായി താമസമാരംഭിച്ചു. ക്ഷേത്രത്തിലേക്കാവശ്യമായ പൂക്കൾ നുള്ളിയിരുന്ന സ്ഥലമായിരുന്നു കുടുംബം താമസത്തിനായി തെരഞ്ഞെടുത്തത്. പൂനുള്ളിയിരുന്ന സ്ഥലത്തെ മന, പൂനുള്ളി മനയെന്ന പേരിൽ അറിയപ്പെട്ടു തുടങ്ങി. കാലം കടന്നു പോയതോടെ കുടുംബത്തിന്റെ പേര് പൂമുള്ളി മനയായി മാറി. 

## മനയുടെ ഇന്നത്തെ അവസ്ഥ
ഒരിക്കൽ കാലഹരണപെട്ടു പോയ മനയുടെ ചെറിയ ഒരു ഭാഗം മാത്രമേ പുനർനിർമ്മിക്കപെട്ടുള്ളു. പൂമുഖവും, പത്തായപ്പുരയും നന്നാക്കിയെടുത്തു. തറവാട് 1856-ൽ വേളാനെഴി നമ്പൂതിരി പുനർനിർമ്മിച്ചു. 1997 ൽ ആറാം തമ്പുരാന്റെ (പൂമുള്ളി നീലകണ്ഠൻ നമ്പൂതിരിപ്പാട്) ദേഹ വിയോഗത്തിന് ശേഷം 'പൂമുള്ളി ആറാം തമ്പുരാൻ സ്മാരക ട്രസ്റ്റ്‌' എന്ന പേരിൽ ഇവിടെ ആയുർവേദ ചികിത്സകൾ, കളരി പരിശീലനം എന്നിവ നടത്തി വരുന്നു.  

## ഇതും കാണുക
പൂമുള്ളി നീലകണ്ഠൻ നമ്പൂതിരിപ്പാട്

ഒളപ്പമണ്ണ മന

വരിക്കാശ്ശേരി മന
## അവലംബം


വർഗ്ഗം:പാലക്കാട് ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കേരളത്തിലെ മനകൾ
സൂര്യകാലടി മന

കോട്ടയം ജില്ലയിലെ(കേരളം, ഇന്ത്യ) കുമാരനല്ലൂർ പ്രദേശത്ത് മീനച്ചിലാറിന്റെ വടക്കേ തീരത്തായി സ്ഥിതിചെയ്യുന്ന ഒരു പുരാതനമായ മനയാണ് **സൂര്യകാലടി മന**.  മീനച്ചിലാറിന്റെ കരയിലുള്ള ഈ മന പണികഴിപ്പിച്ചത് സ്വാതി തിരുനാൾ മഹാരാജാവാണ്. ഇവിടത്തെ ഗണപതി ക്ഷേത്രം വളരെ പ്രസിദ്ധമാണ്.

## ഐതിഹ്യം

സൂര്യനെ പ്രത്യക്ഷപ്പെടുത്തി മന്ത്രവാദഗ്രന്ഥം സ്വന്തമാക്കിയ കാലടിമനയുടെ പാരമ്പര്യത്തെപ്പറ്റി കൊട്ടാരത്തിൽ ശങ്കുണ്ണി ഐതിഹ്യമാലയിൽ വിസ്തരിച്ച്‌ പ്രസ്താവിക്കുന്നുണ്ട്‌. 

സൂര്യകാലടി എന്ന പേരിൽ വിശ്വവിഖ്യാതനായി, ഇതിഹാസ കഥാപാത്രമായി മാറിയ ഒരു ഭട്ടതിരിയുടെ ആവിർഭാവത്തോടെയാണ് കാലടി എന്ന പൂർവ്വിക കുടുംബനാമം ‘സൂര്യകാലടി’ എന്ന് അറിയപ്പെടാൻ തുടങ്ങിയത്. അദ്ദേഹം സൂര്യനെ തപസ്സുചെയ്ത് പ്രീതിപ്പെടുത്തുകയും മന്ത്രതന്ത്രങ്ങളുടെ താളിയോലകൾ സൂര്യഭഗവാൻ അദ്ദേഹത്തിന് നൽകുകയും ചെയ്തെന്നാണ് ഐതിഹ്യം. 

## വാസ്തുവിദ്യ

## പ്രശസ്തി
മഹാഗണപതിഹോമം സൂര്യകാലടിമനയിലെ നമ്പൂതിരിമാരുടെ ഒരു പ്രധാന കർമ്മമായി കണക്കാക്കപ്പെട്ട് വളരെ പ്രശസ്തിയാർജ്ജിച്ചിട്ടുള്ളതാണ്.  2007 ഏപ്രിൽമാസം 22ന് കൊച്ചിയിൽ വെച്ച് നടത്തപ്പെട്ട ജനശ്രദ്ധ പിടിച്ചുപറ്റിയ ഒരുലക്ഷത്തിയെട്ട് നാളികേരം കൊണ്ടുള്ള വിശ്വമഹാഗണപതിഹോമത്തിന് മുഖ്യകാർമ്മികത്വം വഹിച്ചത് സൂര്യകാലടി മനയിലെ പുതിയ തലമുറയിൽപ്പെട്ട  ബ്രഹ്മശ്രീ സൂര്യൻ ജയസൂര്യൻ ഭട്ടതിരിപ്പാടാണ്. 

കെ.എം. മുൻഷി, ജയപ്രകാശ് നാരായൺ, മഹർഷി മഹേഷ് യോഗി തുടങ്ങിയവർ സൂര്യകാലടി മന സന്ദർശിച്ചിട്ടുണ്ട്. കാരൂർ നീലകണ്ഠപ്പിള്ള, എം.പി. പോൾ, ഡി.സി. കിഴക്കേമുറി, അഭയദേവ്, ഗാനഗന്ധർവ്വൻ ശ്രീ കെ.ജെ. യേശുദാസ് തുടങ്ങി പ്രശസ്തരായ ഒട്ടനവധിപേർ മനയിലെ നിത്യ സന്ദർശകരായിരുന്നു. യേശുദാസിന്റെ മകനും സുപ്രസിദ്ധ ചലച്ചിത്രപിന്നണിഗായകനുമായ വിജയ് യേശുദാസ് അരങ്ങേറ്റം കുറിച്ചതും സൂര്യകാലടി മനയിൽ വെച്ചാണ്. 

## ഇതും കാണുക
കേളോത്ത് തറവാട്

വരിക്കാശ്ശേരി മന

ഒളപ്പമണ്ണ മന

പൂമുള്ളി മന
## അവലംബം
മലാക്ക

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ** മലാക്ക**• തെക്കുംകര ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്• തലപ്പിള്ളി താലൂക്ക് വടക്കാഞ്ചേരി ആണ് തൊട്ടടുത്തുള്ള നഗരം.

= അവലംബം =

* 
*
നാലാംകോട്

കേരളത്തിലെ തൃശൂർ ജില്ലയിലെ  തലപ്പിള്ളി താലൂക്കിൽ വടക്കാഞ്ചേരി ബ്ലോക്കിൽ ഒരു ഗ്രാമമാണ് **നാലാംകോട്.** (മച്ചാട് ) **നാലാംകോട്** പള്ളി ഇവിടെയാണ്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സിൻക്രണസ് ഡൈനാമിക് റാൻഡം-ആക്സസ് മെമ്മറി

**സിൻക്രണസ് ഡൈനാമിക് റാൻഡം-ആക്സസ് മെമ്മറി** (എസ്ഡിറാം) എന്നത് ഏതെങ്കിലും ഡൈനാമിക് റാൻഡം-ആക്സസ് മെമ്മറി (DRAM) ആണ്, അവിടെ അതിന്റെ ബാഹ്യ പിൻ ഇന്റർഫേസിന്റെ പ്രവർത്തനം ബാഹ്യമായി വിതരണം ചെയ്യുന്ന ക്ലോക്ക് സിഗ്നൽ ഉപയോഗിച്ച് ഏകോപിപ്പിക്കുന്നു.1970 കളുടെ ആരംഭം മുതൽ 1990 കളുടെ ആരംഭം വരെ നിർമ്മിച്ച ഡിറാം ഇന്റഗ്രേറ്റഡ് സർക്യൂട്ടുകൾ (ഐസി) ഒരു അസിൻക്രണസ് ഇന്റർഫേസ് ഉപയോഗിച്ചു, അതിൽ ഇൻപുട്ട് കൺട്രോൾ സിഗ്നലുകൾ ആന്തരിക പ്രവർത്തനങ്ങളെ നേരിട്ട് ബാധിക്കുന്നു, അതിന്റെ അർദ്ധചാലക പാതകളിലൂടെയുള്ള യാത്ര തടസ്സം നേരിടുന്നു. എസ്‌ഡി‌റാമിന് ഒരു സിൻക്രണസ് ഇന്റർഫേസ് ഉണ്ട്, അതിലൂടെ ക്ലോക്ക് ഇൻ‌പുട്ടിന്റെ ഉയർ‌ന്നുവരുന്നതിന് ശേഷം നിയന്ത്രണ ഇൻ‌പുട്ടുകളിലെ മാറ്റങ്ങൾ‌ തിരിച്ചറിയുന്നു. ജെഡെക് മാനദണ്ഡമാക്കിയ എസ്‌ഡി‌റാം (SDRAM) കുടുംബങ്ങളിൽ, ഇൻകമിംഗ് കമാൻഡുകളോട് പ്രതികരിക്കുന്ന ഒരു ആന്തരിക ഫിനിറ്റ് സ്റ്റേറ്റ് മെഷീന്റെ സ്റ്റെപ്പിംഗ് ക്ലോക്ക് സിഗ്നൽ നിയന്ത്രിക്കുന്നു. പ്രകടനം മെച്ചപ്പെടുത്തുന്നതിന് ഈ കമാൻഡുകൾ പൈപ്പ്ലൈൻ ചെയ്യാൻ കഴിയും, മാത്രമല്ല പുതിയ കമാൻഡുകൾ ലഭിക്കുമ്പോൾ മുമ്പ് ആരംഭിച്ച പ്രവർത്തനങ്ങൾ പൂർത്തിയാക്കിയിട്ടുണ്ടാകും. മെമ്മറി തുല്യ വലിപ്പത്തിലുള്ളതും എന്നാൽ സ്വതന്ത്രവുമായ നിരവധി വിഭാഗങ്ങളായി വിഭജിക്കപ്പെട്ടിട്ടുണ്ട്, ഇത് ഓരോ ബാങ്കിലെയും മെമ്മറി ആക്സസ് കമാൻഡിൽ ഒരേസമയം പ്രവർത്തിക്കാനും ഇന്റർലേവ്ഡ് രീതിയിൽ ആക്സസ് വേഗത്തിലാക്കാനും ഉപകരണത്തെ അനുവദിക്കുന്നു. അസിൻക്രണസ് ഡിറാമുകളേക്കാൾ ഏകീകൃതവും ഉയർന്ന ഡാറ്റാ കൈമാറ്റ നിരക്കും നേടാൻ ഇത് എസ്‌ഡി‌റാമിനെ അനുവദിക്കുന്നു.

മുമ്പത്തെ ഒരെണ്ണം പ്രോസസ്സ് ചെയ്യുന്നതിന് മുമ്പ് ചിപ്പിന് ഒരു പുതിയ കമാൻഡ് സ്വീകരിക്കാൻ കഴിയുമെന്നാണ് പൈപ്പ്ലൈനിംഗ് അർത്ഥമാക്കുന്നത്. ഒരു പൈപ്പ്ലൈൻ റൈറ്റിനായി, മെമ്മറി അറേയിലേക്ക് ഡാറ്റ എഴുതുന്നതിനായി കാത്തിരിക്കാതെ റൈറ്റ് കമാൻഡിന് ഉടൻ തന്നെ മറ്റൊരു കമാൻഡ് പിന്തുടരാം. ഒരു പൈപ്പ്ലൈൻ വായനയ്ക്കായി, റീഡ് കമാൻഡിന് ശേഷം അഭ്യർത്ഥിച്ച ഡാറ്റ നിശ്ചിത എണ്ണം ക്ലോക്ക് സൈക്കിളുകൾ (ലേറ്റൻസി) ദൃശ്യമാകുന്നു, ഈ സമയത്ത് അധിക കമാൻഡുകൾ അയയ്ക്കാൻ കഴിയും.

ആദ്യത്തെ വാണിജ്യ അടിസ്ഥാനത്തിലുള്ള എസ്ഡിറാം 1992 ൽ അവതരിപ്പിച്ച സാംസങ് KM48SL2000 ചിപ്പ് ആയിരുന്നു. കമ്പ്യൂട്ടറുകളിൽ എസ്ഡിറാം വ്യാപകമായി ഉപയോഗിക്കുന്നു. യഥാർത്ഥ എസ്‌ഡി‌റാമിനുപുറമെ, ഇരട്ട ഡാറ്റാ റേറ്റ് റാമിന്റെ കൂടുതൽ തലമുറകൾ ബഹുരാഷ്ട്ര വിപണിയിൽ പ്രവേശിച്ചു - ഡി‌ഡി‌ആർ (ഡി‌ഡി‌ആർ 1 എന്നും അറിയപ്പെടുന്നു), ഡി‌ഡി‌ആർ 2, ഡി‌ഡി‌ആർ 3, ഡി‌ഡി‌ആർ 4, 2014 ന്റെ രണ്ടാം പകുതിയിൽ ഏറ്റവും പുതിയ തലമുറ (ഡി‌ഡി‌ആർ 4) പുറത്തിറങ്ങി.
## ചരിത്രം

ആദ്യത്തെ വാണിജ്യ സിൻക്രണസ് ഡ്രാം 16 എംബി ശേഷിയുള്ള സാംസങ് KM48SL2000 ചിപ്പ് ആയിരുന്നു.1992 ൽ സാംസങ് ഇലക്ട്രോണിക്സ് ഇത് അവതരിപ്പിച്ചു,  1993 ൽ വൻതോതിൽ നിർമ്മിച്ചു. 2000 ആയപ്പോഴേക്കും എസ്‌ഡിറാം മറ്റെല്ലാ തരം ഡിറാമുകൾക്ക് പകരം ആധുനിക കമ്പ്യൂട്ടറുകളിൽ മാറ്റിസ്ഥാപിച്ചു, കാരണം അതിന്റെ മികച്ച പ്രകടനം തന്നെയാണ്.

## അവലംബം

വർഗ്ഗം:SDRAM
ഉത്തർപ്രദേശിലെ ഗവർണ്ണർമാരുടെ പട്ടിക

## '''ഉത്തർപ്രദേശ് ഗവർണ്ണർമാർ'''

## ഇതും കാണുക
* Uttar Pradesh
* (1732–1857) - അവഥിലെ നവാബുമാർ
* (1834–1836) - ആഗ്രയിലെ ഗവർണ്ണർമാർ
* (1836–1877) - വടക്ക് പടിഞ്ഞാറ് പ്രൊവിൻസിലെ ലിറ്റുനെന്റ് ഗവർണ്ണർമാർ
* (1856–1877) - ഔഥിലെ ചീഫ് കമ്മീഷണർമാർ
* (1877–1902) - വടക്ക് പടിഞ്ഞാറ് പ്രൊവിൻസിലെ ലിറ്റുനെന്റ് ഗവർണ്ണർമാരും ഔഥിലെ ചീഫ് കമ്മീഷണർമാരും
* (1902–1921) -ആഗ്രയും ഔഥും ചേർന്ന പ്രൊവിൻസിലെ ലിറ്റുനെന്റ് ഗവർണ്ണർമാർ
* (1921–1937) - ബ്രിട്ടീഷ് ഇന്ത്യയിലെ പ്രൊവിൻസിലെ ഗവർണ്ണർമാർ
* (1937–1950) - യുണൈറ്റ് പ്രൊവിൻസിലെ ഗവർണ്ണർമാർ
* ഇന്ത്യയിലെ ഗവർണ്ണർമാർ

## അവലംബങ്ങൾ

## പുറത്തേക്കുള്ള കണ്ണികൾ
* Provinces of British India
* The India List and India Office List By India Office, Great Britain
* http://upgovernor.gov.in/Default.htm 
*Governors of the United Provinces

വർഗ്ഗം:ഉത്തർപ്രദേശിന്റെ ഗവർണ്ണർമാർ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
ഷെഡ്യൂൾഡ് ബാങ്ക്

റിസർവ് ബാങ്ക് ഓഫ് ഇന്ത്യ നിയമ(1934) ത്തിന്റെ രണ്ടാം പട്ടികയിൽ പെടുത്തിയിട്ടുള്ള ബാങ്കുകളാണു ഷെഡ്യൂൾഡ് ബാങ്കുകൾ എന്ന് അറിയപ്പെടുന്നത്.  എല്ലാ പൊതു മേഖലാ ബാങ്കുകളും, സ്വകാര്യ ബാങ്കുകളും, വിദേശ ബാങ്കുകളും, പ്രാദേശിക ഗ്രാമീണ ബാങ്കുകളും, സഹകരണ ബാങ്കുകളും ഇതിൽപെടുന്നു. 

## നിബന്ധനകൾ
അടച്ചുതീർത്ത മൂലധനം, ഉടമസ്ഥത തുടങ്ങിയ കാര്യങ്ങളിൽ നിയമത്തിലെ നിബന്ധനകൾ പാലിക്കുന്ന ബാങ്കുകൾക്കു മാത്രമാണു പട്ടികയിൽ സ്ഥാനം. ആർബിഐയിൽ നിശ്ചിത അനുപാതത്തിൽ കരുതൽധനം സൂക്ഷിക്കാൻ ഷെഡ്യൂൾഡ് ബാങ്കിനു ബാദ്ധ്യതയുണ്ട്. നിശ്ചിത കാലയളവിൽ ആർബിഐക്കു റിട്ടേൺ സമർപ്പിക്കേണ്ടതുമാണ്. റിസർവ് ബാങ്കിന്റെ നിയന്ത്രണത്തിലും, നിരീക്ഷണത്തിലും മേൽനോട്ടത്തിലുമാണ് ഷെഡ്യൂൾഡ് ബാങ്കുകൾ, വാണിജ്യ ബാങ്കിങ് ഇടപാടുകൾ നടത്തുന്നത്. 

## ഇതും കാണുക
ബാങ്ക്
## കൂടുതൽ വായനയ്ക്ക്
* 
## അവലംബം


വർഗ്ഗം:സാമ്പത്തികം
ലാബ് പ്ലോട്ട്

ശാസ്ത്രീയ ഗ്രാഫുകൾ നിർമ്മിക്കുന്നതിനും ഡാറ്റാ വിശകലനത്തിനുമായി കെ‌ഡി‌ഇ പണിയിടത്തിൽ ഉപയോഗിക്കുന്നതിന് നിർമ്മിച്ച  ഒരു സ്വതന്ത്ര സോഫ്റ്റ്‍വെയറാണ് **ലാബ്‌പ്ലോട്ട്** . ഇത് ഒറിജിൻ എന്ന സോഫ്റ്റ്‍വെയറിന് സമാനമാണ്. കൂടാതെ ഒറിജിന്റെ ഡാറ്റ ഫയലുകൾ ഇറക്കുമതി ചെയ്യാൻ കഴിയും. ഈ സോഫ്റ്റ്‍വെയർ ഒരു ക്രോസ് പ്ലാറ്റ്ഫോം സോഫ്റ്റ്‍വെയറാണ്. 

## ചരിത്രവും കാഴ്ചപ്പാടും
കോൺസ്റ്റാൻസ് സർവകലാശാലയിലെ ശാസ്ത്രജ്ഞനും ഐടി അഡ്മിനിസ്ട്രേറ്ററുമായ സ്റ്റെഫാൻ ഗെർലാക്കാണ് ലാബ്‌പ്ലോട്ട് ആരംഭിച്ചത്.  ഒറിജിൻലാബ് സോഫ്റ്റ്‍വെയറിലെ ഒപിജെ പ്രോജക്റ്റ് ഫയലുകൾ വായിക്കുന്നതിനുള്ള ലൈബ്രറി ലിബ്ഒറിജിൻ അദ്ദേഹം പ്രത്യേകം പ്രസിദ്ധീകരിച്ചു. 

2008-ൽ, ലാബ്പ്ലോട്ടിന്റെയും സൈഡേവ്ഈസിന്റെയും(SciDAVis)(ക്യൂടിപ്ലോട്ടിൽ നിന്ന് പകർത്തിയെടുത്ത മറ്റൊരു ഒറിജിൻ ക്ലോൺ) ഡെവലപ്പർമാർ "അവരുടെ പദ്ധതി ലക്ഷ്യങ്ങൾ വളരെ സാമ്യമുണ്ടെന്ന് കണ്ടെത്തി" അതുകൊണ്ട് രണ്ട് സോഫ്റ്റ്‍വെയറുകളുടെയും കോഡ് ലയിപ്പിച്ച് ഒരു പൊതു ബാക്കെന്റ് ഉണ്ടാക്കാൻ തീരുമാനിച്ചു. കൂടാതെ പൂർണ്ണമായും കെഡിഇ 4 അടിസ്ഥാനമായി ഒരു ഫ്രെണ്ടെന്റും (ലാബ്പ്ലോട്ട് 2.x) കെഡിഇയുടെ അവലംബമില്ലാതെ ക്യുടി മാത്രം ഉപയോഗിച്ച് മറ്റൊരു ഫ്രണ്ട് എൻഡും (സൈഡേവ്ഈസ്) നിലനിറുത്തുവാനും തീരുമാനിച്ചു. ക്യൂടി മാത്രം ഉപയോഗിച്ചുണ്ടാക്കുന്ന ഫ്രണ്ട് എൻഡ് കൂടുതൽ എളുപ്പത്തിൽ ക്രോസ് പ്ലാറ്റ്ഫോം ആയി വികസിപ്പിക്കാൻ സാധിക്കും..   

2016 സെപ്റ്റംബറിൽ, ലാബ്‌പ്ലോട്ട് അതിന്റെ വെബ്‌സൈറ്റിനെ labplot.sourceforge.net ൽ നിന്ന് labplot.kde.org ലേക്ക് മാറ്റി .  

## സവിശേഷതകൾ
ഇത് അതിന്റെ ഗ്രാഫിക്കൽ ഇന്റർഫേസിനായി ക്യൂട്ടി വിജറ്റ് സെറ്റ് ഉപയോഗിക്കുന്നു. ഇത് കെ‌ഡി‌ഇ ഡെസ്‌ക്‌ടോപ്പുമായി സംയോജിപ്പിച്ചിരിക്കുന്നു കൂടാതെ കെ‌ഡി‌ഇയുടെ ആപ്ലിക്കേഷനുകളുമായി ഡ്രാഗ് ആൻഡ് ഡ്രോപ്പ് പിന്തുണയുണ്ട്. ഹാൻഡ്‌ബുക്ക് കെ‌ഡി‌ഇയിൽ എഴുതി കെ ഹെൽ‌പ് സെന്റർ മാനദണ്ഡങ്ങളുമായി പൊരുത്തപ്പെടുന്നു. ആപ്ലിക്കേഷനുകൾക്കായുള്ള ക്യൂട്ടി സ്ക്രിപ്റ്റ് (ക്യുഎസ്എ) ഉപയോഗിച്ച് ഇത് സ്ക്രിപ്റ്റ് ചെയ്യാവുന്നതാണ്. ഡാറ്റാ ഫയലുകൾ നേരിട്ട് വായിച്ചുകൊണ്ടോ ലാബ്‌പ്ലോട്ട് പിന്തുണയ്ക്കുന്ന ഒരു സ്പ്രെഡ്‌ഷീറ്റിൽ നിന്നോ 2 ഡി, 3 ഡി പ്ലോട്ടുകൾ ഒരു "വർക്ക്‌ഷീറ്റിൽ" റെൻഡർ ചെയ്യാൻ കഴിയും. ലാബ്പ്ലോട്ടിന്  ജിഎസ്എൽ ഡാറ്റ വിശകലനം ഉൾപ്പെടെ നിരവധി ലൈബ്രറികളുമായി സമ്പർക്കപ്പെടാൻ ലാബ്പ്ലോട്ടിന് കഴിയും. ക്യുഡബ്ലിയുടി3D ലൈബ്രറികളും ഓപ്പൺജിഎല്ലും ഉപയോഗിച്ച് 3ഡി പ്ലോട്ടുചെയ്യൽ, ഫാസ്റ്റ് ഫൊറിയർ ട്രാൻസ്ഫോമിനുവേണ്ടി എഫ്എഫ്ടിഡബ്ലിയു, കൂടാതെ 80 ഇമേജ് ഫോർമാറ്റുകളിലേക്കും റോ പോസ്റ്റ്സ്ക്രിപ്റ്റ് ചിത്രങ്ങളിലേക്കും ഉള്ള കയറ്റുമതി പിന്തുണ, ഫിറ്റ്സ് ഫോർമാറ്റിനുള്ള പിന്തുണ, ലാടെക്, റിച്ച് ടെക്സ്റ്റ് ലേബലുകൾ, ഡാറ്റ മാസ്കിംഗ്, ഒരേ വർക്ക്ഷീറ്റിൽ ഒന്നിലധികം പ്ലോട്ടുകൾ, പൈ ചാർട്ടുകൾ, ബാർ ചാർട്ടുകൾ / ഹിസ്റ്റോഗ്രാമുകൾ, ഇന്റർപോളേഷൻ, ഡാറ്റ സ്മൂത്തിംഗ്, പീക്ക് ഫിറ്റിംഗ്, നോൺ‌ലീനിയർ കർവ് ഫിറ്റിംഗ്, റിഗ്രഷൻ, ഡീകോൺ‌വല്യൂഷൻ, ഇന്റഗ്രൽ ട്രാൻസ്ഫോർമുകൾ എന്നിവയെല്ലാം ലാബ്പ്ലോട്ടിന്റെ സവിശേഷതകളാണ് (വിശദാംശങ്ങൾക്ക് ചുവടെ ലിസ്റ്റുചെയ്തിരിക്കുന്ന ഡവലപ്പർമാരുടെ വെബ്സൈറ്റ് കാണുക). ഗ്രാഫുകൾ‌ പ്രസിദ്ധീകരണ-ഗുണനിലവാരമുള്ളവയാണ്. ലാബ്പ്ലോട്ടിന്റെ സമ്പർക്കമുഖം വിവിധ ഭാഷകളിൽ ലഭ്യമാണ്.  

## അവലംബങ്ങൾ

വർഗ്ഗം:കെഡിഇ സോഫ്റ്റ്‌വേർ
വർഗ്ഗം:സ്വതന്ത്ര സോഫ്റ്റ്‌വെയർ
ചിറ്റാർപാലം

തിരുവനന്തപുരം ജില്ലയിൽ വിതുര-പൊന്മുടി സംസ്ഥാന ഹൈവേയിൽ ഒരു നൂറ്റാണ്ട് പഴക്കമുള്ള പാലമാണ് **ചിറ്റാർപാലം**. 

## ചരിത്രം
1905ൽ ബ്രിട്ടീഷുകാരുടെ കാലത്താണ് ചിറ്റാർ നദിക്കു കുറുകെ ആർച്ച് മാതൃകയിൽ പാലം പണിതത്. ബ്രിട്ടീഷ് മേധാവികൾക്കും രാജാക്കൻമാർക്കും പൊൻമുടിയിൽ എത്താൻ നിർമ്മിച്ചതായിരുന്നു ഈ പാലം. 

## നിർമ്മാണം
പഞ്ചസാരയും ചുണ്ണാമ്പും ചേർന്ന സുർക്കി മിശ്രിതം ഉപയോഗിച്ചായിരുന്നു പാലം നിർമ്മാണം. 

## ഇതും കാണുക

* ചെല്ലഞ്ചിപ്പാലം
* കൂവക്കുടി പാലം
## അവലംബം


വർഗ്ഗം:കേരളത്തിലെ പാലങ്ങൾ
വർഗ്ഗം:തിരുവനന്തപുരം ജില്ലയിലെ പാലങ്ങൾ
അഫീഫ ബിന്തു അഹ്‌മദ്‌

ഹദീഥ്-കര്മശാസ്ത്ര പണ്ഡിതയാണ് അഫീഫ ബിൻത് അഹ്മദ്. 1122ഇൽ  ഇസ്വഫ്ഹാനിൽ ജനിച്ചു. അബു അലിയ്യിൽ ഹദദാദ് തുടങ്ങിയ, ബാഗ്ദാദിലേയും ഇസ്വഫ്ഹാനിലെയും പ്രശസ്ത ഹദീഥ് പണ്ഡിതന്മാരിൽ നിന്ന്  ഹദീഥ് പഠിക്കുകയും ഹദീഥ് നിവേദനം ചെയ്യാനുള്ള അനുവാദം നേടുകയും ചെയ്തു.
കൂവക്കുടി പാലം

ലഘുചിത്രം|കൂവക്കുടിയിലെ പാലം (ഒരു രാത്രി കാഴ്ച്ച) |312x312ബിന്ദു
അരുവിക്കര-വെള്ളനാട് പഞ്ചായത്തുകളെ ബന്ധിപ്പിക്കുന്ന കരമനയാറിനു കുറുകെയുള്ള പാലമാണ് **കൂവക്കുടി പാലം**.  1904 ൽ നിർമ്മിച്ച പഴയ പാലത്തിന് കാലപ്പഴക്കവും വീതി കുറവും അനുഭവപ്പെട്ടതോടെയാണ് സമാന്തരമായി പുതിയ പാലം നിർമിച്ചത്. നെടുമങ്ങാട് താലൂക്കിലെ നിലവിലെ ഏറ്റവും വലിയ പാലമാണിത്. 2017 ആഗസ്റ്റ് 30 ന് പാലം പൊതുജനങ്ങൾക്കായി തുറന്നുകൊടുത്തു. 
 
## നിർമ്മാണം
25.32 മീറ്ററിൽ നാല് സ്​പാനുകളായി നിർമിച്ച പാലത്തിന് 101.28 മീറ്റർ നീളം. 11.05 മീറ്റർ വീതിയുമുണ്ട്. ഇതിൽ ഏഴര മീറ്റർ വാഹനഗതാഗതം, ഒന്നരമീറ്റർ നടപ്പാതയും, ശേഷിക്കുന്നത് സംരക്ഷണ ഭിത്തിയുമാണ്. ഇരുവശങ്ങളിലുമായി 300 മീറ്റർ നീളത്തിൽ അപ്രോച്ച് റോഡും നിർമിച്ചിട്ടുണ്ട്. 

## കൂവക്കുടിയിലെ പഴയ പാലം
നെടുമങ്ങാടിന് തെക്ക് വെള്ളനാട് പ്രദേശത്ത് ഈയം നിക്ഷേപമുണ്ടെന്ന് കണ്ടെത്തിയതിനെ തുടർന്ന്, കഴിഞ്ഞ നൂറ്റാണ്ടിൻറെ തുടക്കത്തിൽ ജർമ്മൻകാർ അവിടെ എത്തുകയും ഖനനം തുടങ്ങുകയും ചെയ്തു. അങ്ങനെ ഖനനം ചെയ്ത ഈയം കയറ്റി കൊണ്ടുപോകാൻ നിർമ്മിച്ചതാണ് പഴയ കൂവക്കുടി പാലം. ജർമൻ കമ്പനിയായ മോർഗൻ ക്രൂസിബിൾ ആണ് 1904 ൽ ഈ പാലം നിർമിച്ചത്. ഒരുകാലത്ത് ഒരുപാട് പേർ കരമന നദിയിലേക്ക് ചാടി ആത്മഹത്യ ചെയ്യുവാനായി കൂവക്കുടിയിലെ പഴയ പാലം തിരഞ്ഞെടുത്തിരുന്നു. 

## ഇതും കാണുക
ആക്കുളം പാലം

ചെല്ലഞ്ചിപ്പാലം

ചിറ്റാർപാലം
## അവലംബം


വർഗ്ഗം:കേരളത്തിലെ പാലങ്ങൾ
വർഗ്ഗം:തിരുവനന്തപുരം ജില്ലയിലെ പാലങ്ങൾ
കേരളത്തിലെ നാട്ടാനകളുടെ ലിസ്റ്റ്

## നാട്ടാനകളുടെ ലിസ്റ്റ്

വർഗ്ഗം:ആനകൾ
വർഗ്ഗം:കേരളത്തിലെ നാട്ടാനകൾ
പലായനപ്രവേഗം

ഒരു വലിയ വസ്തുവിന്റെ ഗുരുത്വാകർഷണ സ്വാധീനത്തിൽ നിന്ന് രക്ഷപ്പെടാൻ ഒരു സ്വതന്ത്ര വസ്തുവിന് ആവശ്യമായ ഏറ്റവും കുറഞ്ഞ വേഗതയാണ് **പലായനപ്രവേഗം** . ഭൂമിയിൽ നിന്നുള്ള പലായനപ്രവേഗം അതിന്റെ ഉപരിതലത്തിൽ സെക്കൻഡിൽ 11.186 കിലോമീറ്ററാണ്. ചന്ദ്രനിൽ നിന്നുള്ള പലായനപ്രവേഗം  സെക്കൻഡിൽ 2.4 കിലോമീറ്ററാണ്.

വർഗ്ഗം:ഗുരുത്വാകർഷണം
അക്വാഫോബിയ

(ഹൈഡ്രോഫോബിയ എന്നതുമായുള്ള ആശയക്കുഴപ്പം ഒഴിവാക്കുക)

വെള്ളം മൂലമുണ്ടാകുന്ന അതിയായ ഭയമാണ് **അക്വാഫോബിയ** (Aquaphobia) () 
## വ്യാപ്തി
പല വസ്തുക്കളോടും സാഹചര്യങ്ങളോടും ഉണ്ടാകുന്ന ഭയപ്പാടിൽ കുറെക്കൂടി പ്രബലമായ ഒന്നാണ് അക്വാഫോബിയ. മനുഷ്യരിൽ 1.8% പേരിലും ഇത്തരം ഭയം കാണപ്പെടുന്നതായി പഠനങ്ങൾ പറയുന്നു..ജനിതകപരമായ കാരണങ്ങളാലും ഭയപ്പാടുണ്ടാക്കുന്ന അനുഭവങ്ങൾ മൂലവും അക്വാഫോബിയ ഉണ്ടാവുന്നു.,  ഭയം മൂലം ശ്വാസംമുട്ടൽ പോലുള്ള അവസ്ഥയുണ്ടാവുന്നു .

## ഇതുകൂടി കാണുക
*ഭയം - പട്ടിക
*തലസ്സോഫോബിയ

## അവലംബം

വർഗ്ഗം:ഫോബിയ
വർഗ്ഗം:ജലം
കാളോത്ത്

മലപ്പുറം ജില്ലയിലെ കൊണ്ടോട്ടി താലൂക്കിലെ ഒരു  ഗ്രാമമാണു കാളോത്ത്. കൊണ്ടോട്ടി നഗരത്തിൽ നിന്നും അരീക്കോട് റോഡിൽ ഏകദേശം ഒന്നര കിലോമീറ്റർ അകലത്തിലാണ് ഈ പ്രദേശം സ്ഥിതി ചെയ്യുന്നത്. കാളോത്ത് അങ്ങാടിയിൽ നിന്ന് നൂർ മീറ്റർ അകലെ ബുഖാരി സ്ഥാപനം നിലകൊള്ളുന്നു,

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
തലസ്സോഫോബിയ

കടൽ അല്ലെങ്കിൽ കടൽയാത്രയോടുള്ള ഭയമാണ് **തലസ്സോഫോബിയ** (Thalassophobia) (, *thalassa*, "sea" and , *phobos*, "fear") .

വിശാലമായ ജലാശയത്തിൽ അകപ്പെടുക, കടലിന്റെ വിശാലമായ ശൂന്യത, കടൽത്തിരകൾ, കരയിൽ നിന്നും വളരെ അകലെയാണെന്ന തോന്നൽ ഇവയെല്ലാം തലസ്സോഫോബിയക്ക് കാരണമാകാം.

## ഇതുകൂടി കാണുക
*ഭയം - പട്ടിക
*അക്വാഫോബിയ

## അവലംബം
ഓം ബന്ന

ഇന്ത്യയിലെ ജോധ്പൂരിനടുത്തുള്ള പാലി ജില്ലയിൽ സ്ഥിതിചെയ്യുന്ന ഒരു ആരാധനാലയമാണ് **ഓം ബന്ന** ( **ശ്രീ ഓം ബന്ന**, **ബുള്ളറ്റ് ബാബ**  ).  ഇത് പാലിയിൽ നിന്നും  ) ജോധപൂരിൽനിന്ന്     അകലെ സ്ഥിതിചെയ്യുന്നു. പാലി-ജോധ്പൂർ ഹൈവേയിലെ ചോടില ഗ്രാമത്തിനടുത്താണ് ഈ സ്ഥലം. 350 സിസി റോയൽ എൻഫീൽഡ് ബുള്ളറ്റ്  ആണ് ഇവിടത്തെ പ്രതിഷ്ഠ. ആർ‌എൻ‌ജെ 7773 ആണ് മോട്ടോർസൈക്കിളിന്റെ നമ്പർ. 

നൂറുകണക്കിന് ഭക്തർ ഓരോ ദിവസവും സുരക്ഷിതമായ യാത്രയ്ക്കായി ഇവിടെ വന്ന് പ്രാർത്ഥിക്കുന്നു.   

## ചരിത്രം
1991 ഡിസംബർ 2-ന് ഓം ബന്ന (മുമ്പ് ഓം സിംഗ് റാത്തോഡ് എന്നറിയപ്പെട്ടിരുന്നു)  പാലിയിലെ സാന്ദരാവോയ്ക്കടുത്തുള്ള ബംഗ്ഡി പട്ടണത്തിൽ നിന്ന് ചോട്ടിലയിലേക്ക് യാത്ര ചെയ്യുകയായിരുന്നു. ഇവിടെവച്ച് മോട്ടോർ സൈക്കിളിന്റെ നിയന്ത്രണം നഷ്ടപ്പെട്ട് ഒരു മരത്തിൽ ഇടിച്ചു. അദ്ദേഹം തൽക്ഷണം മരിച്ചു, മോട്ടോർ സൈക്കിൾ അടുത്തുള്ള കുഴിയിൽ വീണു. അപകടം നടന്ന ദിവസം രാവിലെ പ്രാദേശിക പോലീസ് മോട്ടോർ സൈക്കിളിനെ അടുത്തുള്ള പോലീസ് സ്റ്റേഷനിലേക്ക് കൊണ്ടുപോയി. അടുത്ത ദിവസം സ്റ്റേഷനിൽ നിന്ന് അപ്രത്യക്ഷമായി കൂടാതെ സംഭവ സ്ഥലത്ത് നിന്ന് കണ്ടെത്തി.  പോലീസ് വീണ്ടും മോട്ടോർ സൈക്കിൾ എടുത്തു, ഇത്തവണ ഇന്ധന ടാങ്ക് ശൂന്യമാക്കി ചങ്ങല ഉപയോഗിച്ച് പൂട്ടി വച്ചു. എന്നാൽ പിറ്റേന്ന് രാവിലെ അത് വീണ്ടും അപ്രത്യക്ഷമാവുകയും അപകട സ്ഥലത്ത് കണ്ടെത്തുകയും ചെയ്തു. മോട്ടോർ സൈക്കിൾ സംഭവം നടന്ന അതേ കുഴിയിലേക്ക് താനെ തിരിച്ചുവന്നതായി വിശ്വസിക്കപ്പെടുന്നു. ലോക്കൽ പോലീസ് സ്റ്റേഷനിൽ സൂക്ഷിക്കാനുള്ള പോലീസിന്റെ എല്ലാ ശ്രമങ്ങളെയും മോട്ടോർ സൈക്കിൾ പരാജയപ്പെടുത്തി മോട്ടോർ സൈക്കിൾ എല്ലായ്പ്പോഴും പ്രഭാതത്തിന് മുമ്പ് സംഭവ സ്ഥലത്തേക്ക് മടങ്ങിയെത്തിക്കൊണ്ടിരുന്നു. 

ഇത് അവിടത്തെ ആളുകൾ ഒരു അത്ഭുതമായി വിശ്വസിച്ചു. അവർ "ബുള്ളറ്റ് ബൈക്ക്" ആരാധിക്കാൻ തുടങ്ങി. അത്ഭുത ശക്തികളുള്ള മോട്ടോർസൈക്കിളിനെക്കുറിച്ചുള്ള വാർത്ത സമീപ ഗ്രാമങ്ങളിലേക്ക് വ്യാപിച്ചു, പിന്നീട് അവർ ബുള്ളറ്റിന്റെ ആരാധനയ്ക്കായി ഒരു ക്ഷേത്രം പണിതു. "ബുള്ളറ്റ് ബാബയുടെ ക്ഷേത്രം" എന്നാണ് ഈ ക്ഷേത്രം അറിയപ്പെടുന്നത്. ദുരിതത്തിലായ യാത്രക്കാരെ ഓം ബന്നയുടെ ആത്മാവ് സഹായിക്കുമെന്ന് വിശ്വസിക്കപ്പെടുന്നു. 
വലത്ത്‌|ലഘുചിത്രം| ഓം ബന്നയുടെ ബുള്ളറ്റ് ബൈക്ക് (ബുള്ളറ്റ് ബന്ന)

## ആരാധന
എല്ലാ ദിവസവും അടുത്തുള്ള ഗ്രാമീണരും യാത്രക്കാരും ബൈക്കിനോടും അതിന്റെ ഉടമ ഓം സിംഗ് റാത്തോഡിനോടും അനുഗ്രഹത്തിനായി പ്രാർത്ഥിക്കുന്നു. പ്രാർത്ഥിക്കാനായി നിർത്തുന്നവർ ഇവിടെ തല കുമ്പിടുന്നു. കൂടാതെ രക്ഷയും അനുഗ്രഹവും ലഭിക്കുവാനായി വഴിപാടുകൾ ചെയ്യുന്നു. ചില ഡ്രൈവർമാർ ഇവിടെ ചെറിയ കുപ്പി മദ്യവും വയ്ക്കുന്നു.   ഇവിടെ നിറുത്തി പ്രാർത്ഥിക്കാൻ നിൽക്കാതെ ഇതുവഴി കടന്നു പോകുന്നവർ അപകടകരമായ യാത്രയിലാണെന്ന് പറയപ്പെടുന്നു. ഭക്തർ മോട്ടോർസൈക്കിളിൽ 'തിലകം' തൊടീക്കുകയും ചുവന്ന നൂൽ കെട്ടുകയും ചെയ്യുന്നു. ഓം ബന്നയുടെ പേരിൽ പ്രദേശവാസികൾ നാടൻ പാട്ടുകൾ പാടുന്നു.  
വലത്ത്‌|ലഘുചിത്രം| ഓം ബന്നയുടെ മരണത്തിന് കാരണമായ വൃക്ഷം വളകൾ, സ്കാർഫുകൾ മുതലായവ കൊണ്ട് അലങ്കരിച്ചിരിക്കുന്നു.
നിരവധി പ്രദേശവാസികൾ ചന്ദനത്തിരികൾ, പൂക്കൾ, തേങ്ങ, ചുവന്ന നൂൽ, മധുരപലഹാരങ്ങൾ എന്നിവ പ്രാർത്ഥനയോടെ അർപ്പിക്കുന്നു. ക്ഷേത്രത്തിൽ 24 മണിക്കൂർ തീകെടാതെ സൂക്ഷിക്കുന്നു.  

## അവലംബങ്ങൾ

## പുറത്തേക്കുള്ള കണ്ണികൾ

* ഓം ബന്ന ഭജനുകളും ഗാനങ്ങളും കേട്ട് ഡ Download ൺലോഡ് ചെയ്യുക  
* Saavn.com ൽ ഓഡിയോ "ഓം ബന്ന റി കഥ" ശ്രവിക്കുക
എൻ എച്ച് കോളനി

ഇടത്ത്‌|ലഘുചിത്രം|എൻ എച്ച് കോളനി
മലപ്പുറം ജില്ലയിലെ കൊണ്ടോട്ടിക്കടുത്തുള്ള  നെടിയിരുപ്പ് പഞ്ചായത്തിലെ ഒരു ഗ്രാമ പ്രദേശമാണ് എൻ.എച്ച് കോളനി ( നെടിയിരുപ്പ് ഹരിജൻ കോളനി ).

വർഗ്ഗം:മലപ്പുറം ജില്ലയിലെ ഗ്രാമങ്ങൾ
സ്മൈലീ

ലോകമെമ്പാടുമുള്ള ജനപ്രിയ സംസ്കാരത്തിന്റെ ഭാഗമായ പുഞ്ചിരിക്കുന്ന ഹ്യൂമനോയിഡ് മുഖത്തിന്റെ അലങ്കാരപ്രാതിനിധ്യമാണ് ഒരു **സ്മൈൽ** (ചിലപ്പോൾ സന്തോഷകരമായ മുഖം അല്ലെങ്കിൽ സ്മൈലി മുഖം എന്നും വിളിക്കുന്നു).1963-ൽ ഹാർവി ബോൾ രൂപകൽപ്പന ചെയ്ത ക്ലാസിക് രൂപത്തിൽ രണ്ട് കണ്ണുകളെ പ്രതിനിധീകരിക്കുന്ന കറുത്ത ഡോട്ടുകളുള്ള ഒരു മഞ്ഞ വൃത്തവും ഒരു കറുത്ത ആർക്ക് വായയെയും (****) പ്രതിനിധീകരിക്കുന്നു. ഇൻറർനെറ്റിലും മറ്റ് പ്ലെയിൻ ടെക്സ്റ്റ് കമ്മ്യൂണിക്കേഷൻ ചാനലുകളിലും, ഇമോട്ടിക്കോൺ ഫോം (ചിലപ്പോൾ സ്മൈലി-ഫെയ്സ് ഇമോട്ടിക്കോൺ എന്നും അറിയപ്പെടുന്നു) പരമ്പരാഗതമായി ഏറ്റവും പ്രചാരത്തിലുണ്ട്. സാധാരണയായി ഒരു കോളനും ശരിയായ പരാൻതീസിസും ഉപയോഗിച്ച് സീക്വൻസുകൾ രൂപപ്പെടുത്തുന്നു :-), :), അല്ലെങ്കിൽ (: 90 ഡിഗ്രി കറങ്ങുമ്പോൾ കാണുന്ന പുഞ്ചിരിക്കുന്ന മുഖത്തോട് സാമ്യമുണ്ട്."സ്മൈലി" ചിലപ്പോൾ ഏതെങ്കിലും ഇമോട്ടിക്കോണിന്റെ പൊതുവായ പദമായി ഉപയോഗിക്കുന്നു. സംഗീതം, സിനിമകൾ, കല എന്നിവയുൾപ്പെടെ പാശ്ചാത്യ സംസ്കാരത്തിന്റെ മിക്കവാറും എല്ലാ മേഖലകളിലും സ്മൈലി പരാമർശിക്കപ്പെടുന്നു.1980 കളുടെ അവസാനത്തിലും 1990 കളുടെ തുടക്കത്തിലും സ്മൈലി ബന്ധപ്പെട്ടിരിക്കുന്നു.

## ഇതും കാണുക

* Acid2
* Body language
* Emoji
* Emoticon
* Facial Action Coding System
* Galle (Martian crater)

* Kolobok
* Mr. Yuk
* Pac-Man (character)
* Pareidolia
* Red John
* Social intelligence

## അവലംബം

## പുറം കണ്ണികൾ

* History of the Acid House Smiley Face 

വർഗ്ഗം:മുഖം
വർഗ്ഗം:ചിഹ്നങ്ങൾ
സള്ളിവൻ മെമ്മോറിയൽ മ്യൂസിയം

ഊട്ടിയിലെ ചരിത്ര പ്രാധാന്യമുള്ള ഒരു നിർമ്മിതിയാണ് **സള്ളിവൻ മെമ്മോറിയൽ മ്യൂസിയം**.  പ്രാദേശികമായി പെത്തക്കൽ ബംഗ്ലാവ് എന്നും അറിയപ്പെടുന്നു. നീലഗിരിയിലെ ബ്രിട്ടീഷ് കളക്ടർ **ജോൺ സള്ളിവൻ** വസിച്ചിരുന്ന ബംഗ്ലാവായിരുന്നു ഇത്. നീലഗിരിയിലെ ആദ്യ യൂറോപ്യൻ അധിവാസകേന്ദ്രം കൂടിയാണിത്. ഊട്ടി ടൗണിൽ നിന്ന് ഏകദേശം 30 കിലോമീറ്റർ അകലെ, കോട്ടഗിരിയിലാണ് (കൊത്തഗിരി എന്നും പറയും) ഈ ബംഗ്ലാവ് സ്ഥിതി ചെയ്യുന്നത്. കന്നേരിമുക്ക് എന്ന സ്ഥലത്ത് നിർമിച്ച ബംഗ്ലാവാണ് സള്ളിവൻ മെമ്മോറിയൽ മ്യൂസിയമായത്.

## ചരിത്രം

പരിസ്ഥിതി പ്രാധാന്യമുള്ള നീലമലകളെ കുറിച്ച് പ്രചരിച്ചിരുന്ന കഥകളുടെ വാസ്തവം തിരക്കി 1819-ലാണ് കോയമ്പത്തൂർ കളക്ടറായ ജോൺ സള്ളിവനും സംഘവും മലകയറ്റം ആരംഭിക്കുന്നത്. ആറ് ദിവസത്തോളം നീണ്ട കാനനയാത്രയ്ക്കിടെ നിരവധിപേരുടെ ജീവൻ നഷ്ടമായി. ഒടുവിൽ തമ്പടിക്കാൻ പാകത്തിന് സമതലം കണ്ടെത്തുകയും അവിടെ ബ്രിട്ടീഷ് പതാക നാട്ടുകയും ചെയ്തു. കന്നേരിമുക്ക് എന്ന സ്ഥലത്ത് അന്നു നിർമിച്ച ബംഗ്ലാവാണ് ഇന്ന് സള്ളിവൻ മെമ്മോറിയൽ മ്യൂസിയമായത്.

പെതകൽ ബംഗ്ലാവ് എന്നാണ് അക്കാലത്ത് കെട്ടിടം അറിയപ്പെട്ടിരുന്നത്. നാലുവർഷത്തോളം ഇവിടെ താമസിച്ച് സ്ഥലത്തിന്റെ പ്രത്യേകതകളെ കുറിച്ച് സള്ളിവൻ പഠിച്ചു. പര്യവേക്ഷണവുമായി വീണ്ടും മലകയറിയ അദ്ദേഹം എത്തിച്ചേർന്നത് തോട ഗോത്രവിഭാഗം താമസിക്കുന്ന ഉതകമണ്ഡലം  എന്ന മനോഹരഭൂമിയിലാണ്. ഇവിടെ കൃഷിക്ക് അനുയോജ്യമായ കാലാവസ്ഥയും മണ്ണും സള്ളിവൻ തിരിച്ചറിഞ്ഞു. തുടർന്ന് പുതിയ കൃഷിരീതികൾ പരീക്ഷിച്ചു. വിദേശത്തുനിന്നുള്ള പച്ചക്കറികളും പൂക്കളും ഫലങ്ങളും അദ്ദേഹം ഇങ്ങോട്ടേക്ക് പറിച്ചുനട്ടു. തേയിലത്തോട്ടങ്ങളും റോഡുകളും നടുക്ക് ഊട്ടി തടാകവും നിർമിച്ച് സള്ളിവൻ ഉതകമണ്ഡലത്തിനെ മലയോരങ്ങളിലെ റാണിയാക്കി. ഉതകമണ്ഡലം ഇന്ന്  ഊട്ടി എന്ന പേരിൽ അറിയപ്പെടുന്നു.

1841-ൽ ഇംഗ്ലണ്ടിലേക്ക് മടങ്ങുന്ന സമയം ബംഗ്ലാവും അതിനോട് ചേർന്നുള്ള കോട്ടേജുകളും നീലഗിരിയിൽ താമസിക്കാനെത്തിയിരുന്ന വിരമിച്ച ഇംഗ്ലീഷ് പട്ടാളക്കാർക്ക് സള്ളിവൻ കൈമാറി. 1930-ൽ ഇവിടെ ഒരു വിദ്യാലയം പ്രവർത്തിച്ചിരുന്നതായും പിന്നീട് ഇന്ത്യക്ക് സ്വാതന്ത്ര്യം ലഭിച്ചശേഷം ഉപേക്ഷിക്കപ്പെട്ട അവസ്ഥയിലായ കെട്ടിടത്തിൽ കന്നുകാലികളെ വളർത്തിയിരുന്നതായുമാണ് രേഖകൾ സൂചിപ്പിക്കുന്നത്.

## പുനർനിർമ്മാണം
കൊടുംകാടിനുള്ളിൽ നൂറ്റാണ്ടുകൾക്കുമുമ്പ് പണിത ഈ മന്ദിരം പലതവണ പുതുക്കിപ്പണിത് ഇന്നും സള്ളിവന്റെ സ്മരണയ്ക്കായി സൂക്ഷിച്ചിരിക്കുന്നു. അന്ന് അദ്ദേഹത്തോടൊപ്പം കൂടിയിരുന്ന ബഡഗ സമുദായക്കാരുടെ പിൻതലമുറക്കാർ ഈ ഭവനത്തെ ഭദ്രമായി സൂക്ഷിച്ചുവന്നു. കാലപ്പഴക്കത്തിൽ ജീർണിച്ചുപോയ കെട്ടിടഭാഗങ്ങൾ സർക്കാർ പഴയനിലയിൽത്തന്നെ പുതുക്കിപ്പണിത് സംരക്ഷിച്ചുപോരുന്നു. നീലഗിരി ഡോക്യുമെന്റേഷൻ സെന്ററിന്റെ കീഴിലായിരുന്ന ഇത് 2002-ൽ നീലഗിരി കളക്ടറായിരുന്ന സുപ്രിയാ സാഹു പുതുക്കിപ്പണിത് സള്ളിവന്റെ സ്മാരകമായി പ്രഖ്യാപിച്ചു. 2015-ൽ ഇത് തമിഴ്നാട് സർക്കാർ ഏറ്റെടുത്ത് സള്ളിവന്റെ പേരിൽ മ്യൂസിയമാക്കി.

## മ്യൂസിയം
സള്ളിവൻ ഉപയോഗിച്ചിരുന്ന കസേരകൾ, കട്ടിൽ തുടങ്ങിയ പലതും അതിനുള്ളിൽ സൂക്ഷിച്ചിരിക്കുന്നു. നീലഗിരിയുടെ ചരിത്രങ്ങളിലേക്ക് വെളിച്ചം വീശുന്ന പല രേഖകളും പുസ്തകങ്ങളും ചിത്രങ്ങളും ഇതിനുള്ളിലെ ചെറിയ ലൈബ്രറിയിലുണ്ട്. നീലഗിരിയുടെയും ഗോത്രസംസ്കാരങ്ങളുടെയും വിവരങ്ങൾ നൽകുന്ന ഗ്രന്ഥങ്ങൾ ഇവിടെയുണ്ട്. ഒരു ബഡഗഭാഷാ നിഘണ്ടുവും ഇവിടെ സൂക്ഷിക്കുന്നു. 
ബഡുക ഭാഷയ്ക്ക് ലിപിയില്ല. അതിനാൽ ബഡഗ സമുദായം സംസാരിച്ചുപോരുന്ന ശബ്ദങ്ങളുടെയും പദങ്ങളുടെയും അർഥം ഇംഗ്ലീഷിലാക്കിയാണ് ഈ ബൃഹദ്ഗ്രന്ഥം അച്ചടിച്ചിരിക്കുന്നത്. ഇപ്പോൾ, ഇതിൽ ചിലതെല്ലാം നീലഗിരി ഡോക്യുമെന്റേഷൻ സെന്ററിലേക്ക് മാറ്റിയിട്ടുണ്ട്.

## ഇതും കാണുക
ഊട്ടി

## അവലംബം

വർഗ്ഗം:മ്യൂസിയങ്ങൾ
അൽ ഹര്റാ അഗ്നിപർവ്വത മേഖല

[വലത്ത്‌|ലഘുചിത്രം| [സ്പേസ് ഷട്ടിൽ|ബഹിരാകാശപേടകത്തിൽ നിന്നുള്ള ഹറാ പ്രദേശം ]]

ജോർദാൻ അതിർത്തിക്കടുത്തുള്ള വടക്കുപടിഞ്ഞാറൻ സൗദി അറേബ്യയിലെ ഒരു വലിയ ബസാൾട്ടിക് അഗ്നിപർവ്വത മേഖലയാണ് **അൽ ഹറാ (അറബിക്: ٱلْحَرَّة)**. ഇത് 15,200 കിലോമീറ്റർ 2 വിസ്തൃതിയുള്ളതാണ്. സിറിയയിൽ നിന്ന് ജോർദാൻ വഴി വടക്കൻ സൗദി അറേബ്യ വരെ വ്യാപിച്ചുകിടക്കുന്ന അഗ്നിപർവ്വത മണ്ഡലത്തിന്റെ മൂന്നിലൊന്നാണ് ഈ  അഗ്നിപർവ്വത മണ്ഡലം. വടക്കുപടിഞ്ഞാറൻ സൗദി അറേബ്യയിലെ തബുക് മേഖലയിലാണ് ഇത്   .  ചെങ്കടൽ തീരത്തിന് സമാന്തരമായി ക്വാട്ടേണറി അഗ്നിപർവ്വത മേഖലകളുടെ ഒരു പരമ്പരയാണിത്.

ഹരത് ആഷ് ഷമാ അഗ്നിപർവ്വത മണ്ഡലത്തിന്റെ സൗദി അറേബ്യൻ ഭാഗം 210 കിലോമീറ്റർ (130 മൈൽ) നീളത്തിൽ ഏകദേശം 75 കിലോമീറ്റർ (47 മൈൽ) വിസ്തൃതിയുള്ള സിർഹാൻ താഴ്‌വരയിൽ വ്യാപിച്ച് 1,100 ൽ എത്തുന്നു ജബൽ അൽ-അമുദിൽ മീറ്റർ (3,600 അടി) ഉയരത്തിൽ.
## ഉറവിടങ്ങൾ
* 

## അവലംബം

വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ
വർഗ്ഗം:സൗദി അറേബ്യ
കുണ്ടമൺകടവ് പാലം

തിരുവനന്തപുരം ജില്ലയിൽ തിരുവനന്തപുരം-കാട്ടാക്കട റൂട്ടിൽ സ്ഥിതിചെയ്യുന്ന  നൂറ്റിഇരുപത് വർഷം മുൻപ്‌ പൂർണമായും ഉരുക്കുപാളങ്ങൾ ഉപയോഗിച്ച് ബ്രിട്ടിഷ് എൻജിനീയറിയിംഗ് വിഭാഗം നിർമ്മിച്ച പാലമാണ് **കുണ്ടമൺകടവ് പാലം**. കരമന നദിക്കു മുകളിലാണ് ഈ പാലം പണിതിരിക്കുന്നത്. 
## ചരിത്രം
മുല്ലപ്പെരിയാർ അണക്കെട്ട്‌ നിർമ്മാണ ഘട്ടത്തിലാണ് കരമനയാറിന് കുറുകെ പാലം പണിതത്. അതുവരെ ചങ്ങാടം ഉപയോഗിച്ച് യാത്ര നടത്തിയിരുന്നവർക്ക് ആശ്വാസമായി ശ്രീമൂലം തിരുനാളാണ് 1898 ൽ പാലം നിർമിച്ചത്. തിരുവിതാംകൂറിന്റെ മലയോര വാണിജ്യ ബന്ധം ശക്തിപ്പെടുത്തുകയായിരുന്നു നിർമ്മാണോദ്ദേശം. കരമനയാറിൽ പാലം കെട്ടി ഉയർത്തിയ ബ്രിട്ടീഷ് എൻജിനിയർമാരെ വരുത്തിയാണ് ഇരുമ്പ് പാലം പണിതത്.  പൂർണ്ണമായും ബ്രിട്ടീഷ് സാങ്കേതിക വിദ്യയിൽ തൂക്കുപാലത്തിന്റെ മാതൃകയിലായിരുന്നു നിർമ്മാണം.  കൂറ്റൻ ഉരുക്കുപാളങ്ങളിലൂടെ നദിയുടെ ഇരുകരകളെയും ബന്ധിപ്പിച്ച്, നട്ടും ബോൾട്ടും ഉപയോഗിച്ച് 16 ഗർഡറുകളെ കൂട്ടിയിണക്കിയായിരുന്നു പാലത്തിന്റെ നിർമ്മാണ രീതി. തൂണുകളില്ലാതെ സ്ഥാപിച്ചിരിക്കുന്ന കേരളത്തിലെ ഏക പാലം കൂടിയാണിത്.  ഇംഗ്ലണ്ടിൽ നിന്നാണ് പാലത്തിനായുള്ള സാമഗ്രികൾ എത്തിച്ചതെന്ന് പഴയ രേഖകൾ പറയുന്നു. അതോടെ ഒറ്റപ്പെട്ടു കിടന്ന ഗ്രാമങ്ങളിൽ വികസനം എത്തി.

## പൈതൃക ഇടനാഴി
120 വർഷത്തെ പഴക്കം പിന്നിട്ട ഈ ഇരുമ്പ് പാലത്തെ പൈതൃക ഇടനാഴിയാക്കുമെന്ന് സർക്കാർ അടുത്തകാലത്ത് പ്രഖ്യാപിച്ചിരുന്നു. തുടർന്ന് വാഹന ഗതാഗതം പുതിയ പാലത്തിലൂടെയാക്കുകയും, കാൽനട യാത്രികർക്ക് മാത്രം പ്രവേശനം അനുവദിക്കുകും ചെയ്യ്തു. തിരുവിതാംകൂറിന്റെ ചരിത്ര മുഹൂർത്തങ്ങൾ ഓർമ്മപ്പെടുത്തുന്ന ചിത്രങ്ങൾ, ശിൽപ്പങ്ങൾ, വൈകുന്നേരങ്ങളിൽ ആളുകൾക്ക് കാറ്റുകൊണ്ട് വിശ്രമിക്കാൻ പാലത്തിന് വശങ്ങളിൽ ചെറു ബഞ്ചുകൾ ഒക്കെ ഉൾപ്പെടുന്ന സംവിധാനമാണ് പൈതൃക ഇടനാഴിയിലൂടെ വിഭാവനം ചെയ്യുന്നത്.  
## പുതിയ പാലം
തിരുവനന്തപുരം – കാട്ടാക്കട റോഡിലെ ഗതാഗത കുരുക്കിനെ തുടർന്ന്, 2015 ജൂലയ് രണ്ടിന് പഴയ പാലത്തിന് പകരമായി പുതിയ പാലം തുറന്നു. 9.78 കോടി രൂപ ചെലവഴിച്ചാണ് പുതിയ പാലത്തിന്റെ  നിർമ്മാണം. പുതിയ പാലത്തിൽ ഇരുവശത്തുമായി തറയോട് പാകിയ നടപ്പാതകൾ ഉൾപ്പെടെ നിർമ്മിച്ചിട്ടുണ്ട്. 

## ഇതും കാണുക
*കൂവക്കുടി പാലം
*ചിറ്റാർപാലം
*ചെല്ലഞ്ചിപ്പാലം

## അവലംബം


വർഗ്ഗം:തിരുവനന്തപുരം ജില്ലയിലെ പാലങ്ങൾ
ഹർറത് ഖൈബർ അഗ്നിപർവ്വത മേഖല

സൗദി അറേബ്യയിലെ മദീനയുടെ വടക്ക് ഭാഗത്തായി സ്ഥിതിചെയ്യുന്ന ഒരു അഗ്നിപർവ്വത മേഖലയാണ് **ഹർറത്  ഖൈബർ** , . ഇത് ഏകദേശം 12,000 കിലോമീറ്റർ 2 ഉൾക്കൊള്ളുന്നു. എ.ഡി 600 നും 700 നും ഇടയിലാണ് ഏറ്റവും പുതിയ പൊട്ടിത്തെറി ഉണ്ടായത് .   

## അവലംബം


*  
*  
വർഗ്ഗം:Coordinates on Wikidata
വർഗ്ഗം:സൗദി അറേബ്യ
വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ
അഡോറേഷൻ ഓഫ് ദ ക്രൈസ്റ്റ് ചൈൽഡ് (ഹോൺതോർസ്റ്റ്)

1619–1621നും ഇടയിൽ ഡച്ച് സുവർണ്ണകാലഘട്ടത്തിലെ ചിത്രകാരനായിരുന്ന **ജെറാർഡ് ഹോൺതോർസ്റ്റ് ** ചിത്രീകരിച്ച ഒരു എണ്ണഛായാചിത്രമാണ് **അഡോറേഷൻ ഓഫ് ദ ക്രൈസ്റ്റ് ചൈൽഡ്. (Italian: Adorazione del Bambino)** ഫ്ലോറൻസിലെ ഉഫിസിയുടെ ശേഖരത്തിൽ ഈ ചിത്രം സംരക്ഷിച്ചിരിക്കുന്നു.

## ചിതരചന
ഈ ചിത്രത്തിൽ മേരി കുഞ്ഞിനെ ശിശുക്കളെ പുതപ്പിക്കുന്ന വസ്ത്രം ധരിപ്പിച്ചുകൊണ്ട് ആകാശത്തെ തെളിഞ്ഞ മാനത്തെ ചന്ദ്രക്കല കാണിക്കുന്നു. ജോസഫ് അവളുടെ തോളിനരികിൽ നിന്ന് നോക്കുന്നു. രണ്ട് ദൂതന്മാർ തൊട്ടിലിലേക്ക് ചാഞ്ഞുനിൽക്കുന്നു. കുട്ടിയെ ഒരു പ്രകാശ സ്രോതസ്സായി സൂചിപ്പിക്കുന്ന തരത്തിൽ മുഖത്തിൽ നിന്ന് പ്രകാശം പ്രതിഫലിക്കുന്നു. ഗിയർട്ട്ജെൻ ടോട്ട് സിന്റ് ജാൻസ് ചിത്രീകരിച്ച 1490 നേറ്റിവിറ്റി അറ്റ് നൈറ്റ് പോലുള്ള മുൻ‌കാല പതിപ്പുകളെ ഈ രചന അനുസ്മരിപ്പിക്കുന്നു. "ചൈൽഡ് ആസ് ലൈറ്റ് സോഴ്‌സ്" എന്ന ചിത്രത്തിന്റെ വിഷയം അനുസ്മരിച്ച് അടുത്ത വർഷം ഹോൺതോർസ്റ്റ് അതേ വിഷയത്തിൽ വരച്ച ഈ ചിത്രം ഇന്ന് വാൾറാഫ്-റിച്ചാർട്ട്സ് മ്യൂസിയത്തിന്റെ കൈവശം ആണ് കാണപ്പെടുന്നത്.

## ചിത്രശാല

File:Adoration of the shepherds, by Gerard van Honthorst.jpg|*അഡോറേഷൻ ഓഫ് ദ ഷെഫേർഡ്സ്*, 1622, വാൾറാഫ്-റിച്ചാർട്ട്സ് മ്യൂസിയം
File:Gerard van Honthorst - Adoration of the Shepherds (1622).jpg|*അഡോറേഷൻ ഓഫ് ദ ഷെഫേർഡ്സ്*, c. 1622, പോമെറാനിയ സ്റ്റേറ്റ് മ്യൂസിയം


## ഉത്ഭവം
ഈ ചിത്രം ഉഫിസിയിലെ ഹോൺ‌തോർസ്റ്റിന്റെ അഞ്ച് ചിത്രങ്ങളിൽ ഒന്നാണ്. അവയെല്ലാം ഒരു ടെനിബ്രിസ്റ്റ് ശൈലി ഉൾക്കൊള്ളുന്നു. ഇറ്റലിക്കാർ അദ്ദേഹത്തെ ഗെരാർഡോ ഡെല്ലെ നോട്ടി അല്ലെങ്കിൽ "ജെറാർഡ് ഓഫ് ദി നൈറ്റ്" എന്ന് വിളിക്കുന്നത് എന്തുകൊണ്ടാണെന്ന് ഈ ചിത്രത്തിലൂടെ കാണാൻ കഴിയുന്നു. വടക്കൻ യൂറോപ്പിലേക്കുള്ള ഒരു യാത്രയിൽ നിന്ന് മടങ്ങിയെത്തിയ ടസ്കാനിയിലെ ഗ്രാൻഡ് ഡ്യൂക്ക് ഫെർഡിനാണ്ടോ II ഡി മെഡിസി റോമിൽ വിൽപ്പനയ്‌ക്കെത്തിയ "6 ചിത്രങ്ങൾ" അന്വേഷിക്കാൻ ഒരു ഇടനിലക്കാരനെ അയയ്ക്കുകയും തുടർന്ന് 1628-ൽ ഇവയെല്ലാം വാങ്ങിയതായിരിക്കാം.

## ചിത്രകാരനെക്കുറിച്ച്

ഒരു ഡച്ച് സുവർണ്ണ കാലഘട്ടത്തിലെ ചിത്രകാരനായിരുന്നു ജെറാർഡ് ഹോൺതോർസ്റ്റ്. കൃത്രിമമായി  രംഗങ്ങൾ ചിത്രീകരിച്ചതിലൂടെ അദ്ദേഹം ഏറെ ശ്രദ്ധിക്കപ്പെട്ടു. ഒടുവിൽ ഗെരാർഡോ ഡെല്ലെ നോട്ടി ("ജെറാർഡ് ഓഫ് ദി നൈറ്റ്സ്") എന്ന വിളിപ്പേര് സ്വീകരിച്ചു.ഔദ്യോഗിക ജീവിതത്തിന്റെ തുടക്കത്തിൽ അദ്ദേഹം റോം സന്ദർശിച്ചു. അവിടെ കാരവാജിയോ  ശൈലി സ്വാധീനിച്ച മികച്ച ചിത്രങ്ങൾ ചിത്രീകരിക്കുകയും ചെയ്തു. നെതർലാൻഡിലേക്ക് മടങ്ങിയതിനുശേഷം അദ്ദേഹം ഒരു പ്രമുഖ ഛായാചിത്രകാരനായി.

## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ബോറിസ് ജോൺസൺ

ബ്രിട്ടന്റെ പുതിയ പ്രധാനമന്ത്രിയും കൺസർവേറ്റിവ് പാർട്ടി (യുണൈറ്റഡ് കിങ്ഡം) നേതാവുമാണ് **ബോറിസ് ജോൺസൺ**. അദ്ദേഹം 24.07.2019 ന് പ്രധാനമന്ത്രിയായി ചുമതലയേറ്റു. വിദേശകാര്യ സെക്രട്ടറി ജെറമി ഹണ്ടായിരുന്നു ലണ്ടനിലെ മുൻ മേയറായിരുന്ന ബോറിസ് ജോൺസന്റെ പ്രധാന എതിരാളിയായിരുന്നത്.

07/07/2022 ൽ അദ്ദേഹം പ്രധാനമന്ത്രി സ്ഥാനം രാജിവച്ചു

## ജീവിതരേഖ
1964ൽ ന്യൂയോർക്ക് നഗരത്തിലാണ് ജനനം. ഓക്സ്ഫഡിലടക്കം പഠനം പൂർത്തീകരിച്ച അദ്ദേഹം മാധ്യമപ്രവർത്തകനായാണ് തന്റെ ഔദ്യോഗിക ജീവിതം ആരംഭിച്ചത്. ടൈംസിൽ മാധ്യമപ്രവർത്തനം ആരംഭിച്ച ബോറിസിനെ ഒരു പ്രസ്താവന വളച്ചൊടിച്ചതിന് പുറത്താക്കി. പിന്നീട് ദി ഡെയ് ലി ടെലിഗ്രാഫിൻറെ ബ്രസൽസ് ലേഖകനായി. ബ്രിട്ടീഷ് വലതുപക്ഷത്തെ വികാരംകൊള്ളിക്കുന്നതായിരുന്നു ബോറിസിൻറേതായി പുറത്തുവന്ന ലേഖനങ്ങൾ. 1994ൽ ടെലിഗ്രാഫിൻറെ അസിസ്റ്റൻറ് എഡിറ്ററായി. 1999ൽ ദി സ്പെക്ടേറ്ററിൽ എഡിറ്ററായി നിയമിതനായി. 2005വരെ ആ സ്ഥാനത്ത് തുടർന്നു. 2008 മുതൽ 2016 വരെ ലണ്ടൻ മേയറായി. 2018 വരെ വിദേശകാര്യ സെക്രട്ടറിയായും ചുമതല വഹിച്ചു.

## പ്രധാനമന്ത്രി എന്ന നിലയിലുള്ള വെല്ലുവിളികൾ
ബ്രെക്സിറ്റ് വിഷയത്തിൽ പാർലമെൻറിൽ സമവായത്തിലെത്താനാകാത്ത സാഹചര്യത്തിലാണ് തെരേസ മേയ് രാജിവെച്ചത്. അതുകൊണ്ടുതന്നെ ബ്രെക്സിറ്റ് യാഥാർഥ്യമാക്കുക എന്ന വെല്ലുവിളി തന്നെയാണ് ബോറിസ് ജോൺസന് മുന്നിലുമുള്ളത്. ബോറിസിൻറെ ബ്രെക്സിറ്റ് നയങ്ങളിൽ പാർട്ടിക്കുള്ളിൽ തന്നെ അഭിപ്രായ വ്യത്യാസമുണ്ട്. ബോറിസിൻറെ നയങ്ങളോട് കടുത്ത എതിർപ്പുള്ള ചില നേതാക്കൾ രാജിക്കൊരുങ്ങുന്നുണ്ട് എന്നതും വെല്ലുവിളി ഉയർത്തുന്നു.

## അവലംബം

## കുറിപ്പുകൾ

വർഗ്ഗം:1964-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ലണ്ടനിൽ നിന്നുള്ള എഴുത്തുകാർ
വർഗ്ഗം:ബ്രിട്ടീഷ് സാഹിത്യകാരന്മാർ
കൺസർവേറ്റിവ് പാർട്ടി (യുണൈറ്റഡ് കിങ്ഡം)

ബ്രിട്ടനിലെ കേന്ദ്ര-വലതു രാഷ്ട്രീയ പാർട്ടിയാണ് **കൺസർവേറ്റീവ് പാർട്ടി**. അനൗപചാരികമായി **ടോറികൾ** എന്നും വിളിക്കപ്പെടുന്നു.       
## ചരിത്രം
1834 ൽ ടോറി പാർട്ടിയിൽ നിന്നാണ് കൺസർവേറ്റീവ് പാർട്ടി സ്ഥാപിതമായത്. 
## അവലംബം

വർഗ്ഗം:യുണൈറ്റഡ് കിംഗ്ഡത്തിലെ കൺസർവേറ്റീവ് പാർട്ടികൾ
നാസിക് ഢോൽ

ഒരു ഉത്തരേന്ത്യൻ തുകൽ വാദ്യമാണ് **നാസിക് ഡോൾ**. സാധാരണ ഡോളുകളെ അപേക്ഷിച്ച് ഉയർന്ന വലിപ്പമാണ് ഇവയുടെ പ്രത്യേകത. മഹാരാഷ്ട്രയിലെ നാസിക്കാണ് ഈ വാദ്യത്തിന് പേരു കേട്ട സ്ഥലം. 
## ചരിത്രം
ഡോൾ എന്ന വടക്കേ ഇന്ത്യൻ സംഗീത ഉപകരണത്തിന് പതിനഞ്ചാം നൂറ്റാണ്ടോളം പഴക്കമുണ്ട്. അക്ബറിന്റെ സംഗീതസദസിൽ ഡോൾ ഉണ്ടായിരുന്നതായി ചരിത്രം പറയുന്നു. വടികൾ കൊണ്ടു കൊട്ടാൻ പാകത്തിന് തുകൽ കൊണ്ടു നിർമിച്ച ഇരുമുഖങ്ങളാണ് സാധാരണ ഡോളിനുള്ളത്. എന്നാൽ ഡോളിനു പല വകഭേദങ്ങളുണ്ട്. മൃദംഗസമാനമായ ഭംഗ്ര ഡോൾ മുതൽ ഭീമൻ ഡോളുകളായ നാസിക് ഡോൾ വരെ അക്കൂട്ടത്തിലുണ്ട്. വലിയ ഡോളുകൾ വച്ചുണ്ടാക്കുന്ന താളാത്മകമായ സംഗീതമാണ് നാസിക് ഡോൾ. വടക്കൻ സംസ്ഥാനങ്ങളിൽ വിവാഹം, നവരാത്രി പൂജ, ഗണപതിപൂജ, റാലികൾ, കോളജ് പരിപാടികൾ തുടങ്ങി എന്തിന്റെയും അവിഭാജ്യ ഘടകമാണ് ഇന്നു നാസിക് ഡോൾ. മഹാരാഷ്ട്രയാണ് നാസിക്ക് ഡോളിനു പേരു കേട്ട സംസ്ഥാനം. അവിടത്തെ ഗുലാൻവാഡിയിൽ ഗണപതി പൂജയ്ക്കു മുമ്പു നാസിക് ഡോൾ ടീമുകൾ ചേർന്ന് നടത്തുന്ന പരിശീലനം പ്രസിദ്ധമാണ്. നാസിക് ഡോളിൽ ഡോളിനൊപ്പം താഷയെന്ന ഉപകരണവും വ്യാപകമായി ഉപയോഗിക്കാറുണ്ട്. 

## കേരളത്തിൽ

ഒരു പതിറ്റാണ്ട് മുമ്പാണ് ഈ സംഗീതം കേരളത്തിന്റെ അതിർത്തി കടന്നെത്തിയത്. കഴിഞ്ഞ രണ്ടു മൂന്നു വർഷങ്ങളായി ഏതു പരിപാടിയുടെ മുൻനിരയിലും നാസിക് ഡോളുണ്ട്. ജില്ലാ തലങ്ങളിൽ അസോസിയേഷനുകൾ വരെ തുടങ്ങിക്കഴിഞ്ഞു. നാസിക് ഡോൾ മലയാളിക്കു പ്രിയമാകുന്നതിനു പിന്നിൽ ചില ഘടകങ്ങളുണ്ട്. ഏറ്റവും പ്രധാനപ്പെട്ടത് കുറഞ്ഞ ചെലവാണ്. ശിങ്കാരിമേളം പോലുള്ളവ 15,000 രുപയ്ക്കു മുകളിലാണ് ഈടാക്കുന്നത്. ഇവിടെ നാസിക് ഡോലിനുള്ള ചെലവ് തുച്ഛമാണ്. ഒരു സാധാരണ ഒരു പരിപാടിക്ക് നാസിക് ഡോളിന് 8000 രൂപയേ വേണ്ടി വരൂ.

രണ്ടാമത്തെ ഘടകം ആകർഷണീയതയാണ്. വ്യത്യസ്ത ഈണങ്ങളായും താളങ്ങളായും മാറുമ്പോൾ ഡോൾ സംഗീതത്തിന് ഇമ്പമേറും. ചടുലവും നാടകീയവുമാണ് അവതരണം.

## വിമർശനങ്ങൾ
അനുവദിക്കപ്പെട്ടതിലുമധികമാണ് ഇതിന്റെ ശബ്ദം. മനുഷ്യന്റെ ശ്രവണപുടത്തിന് താങ്ങാനാവുന്ന ശബ്ദത്തിന്റെ അളവ് നാൽപത് ഡെസിബെല്ലാണ്. എന്നാൽ നാസിക് ഡോൽ ഉയർത്തുന്നത് നൂറ് ഡെസിബെല്ലിൽ കൂടിയ ശബ്ദമാണ്.  ഉത്സവങ്ങളുടെ സാംസ്‌കാരിക തനിമയെ ഇല്ലാതാക്കുകയാണ് നാസിക് ഡോളുകൾ ചെയ്യുന്നതെന്ന് വിവിധ കലാകാരൻമാർ അഭിപ്രായപ്പെടുന്നുണ്ട്. കൂടുതലും സ്കൂൾ തലത്തിൽ ഉള്ള കുട്ടികൾ ആണ് ഈ വാദ്യം ഉപയോഗിക്കുന്നതായി കണ്ടുവരുന്നത്. അനവധി നാസിക് ഡോൾ സംഘങ്ങളിൽ  ചിലരെങ്കിലും  ലഹരിമരുന്നുകൾക്ക് അടിമയാണെന്ന് അടുത്തകാലത്ത് പോലീസ് കണ്ടെത്തിയതും ആശങ്ക വർദ്ധിപ്പിക്കുന്നു. 
## ഇതും കാണുക
ഡ്രംസ്
## അവലംബം

വർഗ്ഗം:തുകൽ‌വാദ്യങ്ങൾ
ആസ്റ്റർ മെഡ്സിറ്റി

കൊച്ചി ആസ്ഥാനമായി ആരോഗ്യപരിചരണമേഖലയിൽ പ്രവർത്തിക്കുന്ന സ്ഥാപനമാണ് **ആസ്റ്റർ മെഡ്സിറ്റി**. ഡോക്ടർ ആസാദ് മൂപ്പനാണ് ഇതിന്റെ സ്ഥാപക ചെയർമാനും മാനേജിങ്ങ് ഡയറക്ടറും. ആസാദ് മൂപ്പൻ സ്ഥാപിച്ച ആരോഗ്യസംരക്ഷണ കമ്പനിയായ ആസ്റ്റർ ഡിഎം ഹെൽത്ത് കെയറിനാണ് ഇതിന്റെ ഉടമസ്ഥതയും നിയന്ത്രണവും. മലബാർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (മിംസ്), ഡി എം വയനാട് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (ഡി.എം.വിം.സ്) എന്നിവയ്ക്ക് ശേഷം കേരളത്തിലെ ആസ്റ്റർ ഗ്രൂപ്പിന്റെ മൂന്നാമത്തെ സംരംഭമാണിത്.  

## ക്യാമ്പസ്
കൊച്ചിയുടെ പ്രാന്തപ്രദേശമായ ചേരനല്ലൂരിൽ 40 ഏക്കർ  സ്ഥലത്താണ് ആസ്റ്റർ മെഡ്സിറ്റിയുടെ ക്യാമ്പസ് സ്ഥിതി ചെയ്യുന്നത്. എച്ച്.കെ.എസ് ആർക്കിടെക്റ്റ്സ് രൂപകൽപ്പന ചെയ്ത ഹോസ്പിറ്റൽ കോംപ്ലക്സിൽ മൊത്തം 62,710 ചതുരശ്ര മീറ്റർ വിസ്തീർണ്ണമുണ്ട്. 

## എത്തിച്ചേരാൻ

സിറ്റി സെന്ററിൽ നിന്ന് 7 കിലോമീറ്റർ അകലെയുള്ള ഈ ആശുപത്രിക്ക് ദേശീയപാത 66 വഴി പ്രവേശിക്കാം. ഇടപ്പള്ളി റെയിൽ‌വേ സ്റ്റേഷന് 4 കിലോമീറ്റർ അകലെയാണ് അടുത്തുള്ള വിമാനത്താവളം കൊച്ചി അന്താരാഷ്ട്ര വിമാനത്താവളം. ആശുപത്രിയിൽ നിന്ന് 20 കിലോമീറ്റർ അകലെയാണ് റോഡ്. രാജ്യത്തെ ഏറ്റവും വലിയ ഷോപ്പിംഗ് മാളായ ലുലു മാൾ സ്ഥിതിചെയ്യുന്ന ഇടപ്പള്ളി ബൈപാസ് ജംഗ്ഷനിൽ ദേശീയപാത 544 ലേക്കുള്ള ദൂരം 6 കിലോമീറ്ററാണ്.

## ലഭ്യമായ ചികിത്സകൾ
ഇന്റേണൽ മെഡിസിൻ, ജനറൽ സർജറി, സിലിനിക്കൽ ഇമേജിംഗ്, അനസ്തേഷ്യ, ക്രിട്ടിക്കൽ കെയർ, എമർജൻസി, പൾമോണോളജി, ഒട്ടോറിനോളറിംഗോളജി, ഡെർമറ്റോളജി, ക്രാനിയോമാക്‌സിലോഫേസിയൽ സർജറി, ഡെന്റൽ സയൻസസ്, പകർച്ചവ്യാധികൾ, അണുബാധ നിയന്ത്രണം, സൈക്യാട്രി, ന്യൂക്ലിയർ മെഡിസിൻ എന്നിവ ഉൾപ്പെടുന്ന ജനറൽ ക്ലിനിക്കൽ വിഭാഗമാണ് ആശുപത്രിയിലുള്ളത്. കാർഡിയാക് സയൻസസ്, ഓർത്തോപെഡിക്സ്, ന്യൂറോ സയൻസസ്, നെഫ്രോളജി ആൻഡ് യൂറോളജി, ഓങ്കോളജി, ഗ്യാസ്ട്രോഎൻട്രോളജി, ഹെപ്പറ്റോളജി, വിമൻസ് ഹെൽത്ത് ആൻഡ് ചൈൽഡ്, അഡോളസെന്റ് ഹെൽത്ത് എന്നിങ്ങനെ എട്ട് മികവിന്റെ കേന്ദ്രങ്ങളുണ്ട്. ഇവയെല്ലാം സ്പെഷ്യലിസ്റ്റുകൾ, നഴ്സിംഗ്, അനുബന്ധ സ്റ്റാഫ്, ടെക്നീഷ്യൻമാർ എന്നിവരടങ്ങുന്ന സ്വതന്ത്ര മെഡിക്കൽ ടീമുകൾ കൈകാര്യം ചെയ്യുന്നു.

## അവാർഡുകൾ
ഇന്ത്യൻ ഗ്രീൻ ബിൽഡിംഗ് കൗൺസിലിന്റെ (ഐജിബിസി) 'ലീഡർഷിപ് ഇൻ എനർജി ആൻഡ് എൻവയോൺമെന്റ് ഡിസൈൻ' (ലീഡ്) വിലയിരുത്തലിൽ പുതിയ കെട്ടിടങ്ങളുടെ വിഭാഗത്തിൽ ആസ്റ്റർ മെഡ്‌സിറ്റി ഗോൾഡ് റേറ്റിംഗ് സ്വന്തമാക്കി. കേരളത്തിൽ ആദ്യമായി ലീഡ് സാക്ഷ്യപത്രം നേടിയെടുക്കുന്ന ഹരിത ആശുപത്രിയാണ് ആസ്റ്റർ മെഡ്‌സിറ്റി.

ഐജിബിസി പുതിയ ഹരിത കെട്ടിടങ്ങൾക്കായുള്ള ലീഡ് റേറ്റിംഗിൽ മുൻനിരയിലെത്തിയാണ് ആസ്റ്റർ മെഡ്‌സിറ്റി പുതിയ നേട്ടത്തിന് അർഹമായത്. മറ്റ് കെട്ടിടങ്ങളെ അപേക്ഷിച്ച് ഹരിതകെട്ടിടങ്ങൾ ഊർജ്ജം, വെള്ളം, മറ്റ് വസ്തുക്കൾ, ഭൂമി എന്നിവ പരമാവധി കാര്യക്ഷമതയോടെ ഉപയോഗപ്പെടുത്തിയതിനാണ് പുരസ്കാരം ലഭിച്ചത്.  ഉയർന്ന പ്രകടനം, ആരോഗ്യകരം, സുസ്ഥിരം, ചെലവുകുറഞ്ഞത്, പരിസ്ഥിതിക്ക് അനുയോജ്യമായത്, വാണിജ്യപരം, സ്ഥാപനങ്ങൾക്കായുള്ള കെട്ടിടങ്ങൾ എന്നിങ്ങനെ വിവിധ നിലവാരങ്ങളാണ് ലീഡ് ഇന്ത്യ - ഐജിബിസി ന്യൂ കൺസ്ട്രക്ഷൻ പരിഗണിക്കുന്നത്.

## അവലംബം

വർഗ്ഗം:കൊച്ചിയിലെ ആശുപത്രികൾ
വർഗ്ഗം:2015-ൽ സ്ഥാപിച്ച ആശുപത്രികൾ
ഫ്ലവർ മാന്റിസ്

പുഷ്പങ്ങളോട് സാമ്യമുള്ള അനുകരണസ്വഭാവം കാണിക്കുന്ന തൊഴുകൈയ്യൻ പ്രാണിയുടെ ഒരു ഇനമാണ് **ഫ്ലവർ മാന്റിസ്**.മിമിക്രിക്കും പ്രച്ഛന്നവേഷത്തിനും യോജിച്ചരീതിയിൽ ആണ് ഇതിന്റെ അതീവഭംഗിയാർന്ന നിറഭേദങ്ങൾ. വിരുദ്ധമായ അനുകരണത്തിന്റെ ഉദാഹരണമായ അവയുടെ നിറങ്ങളും പാറ്റേണുകളും ശത്രുവിന്റെ ദൃഷ്ടിയിൽപ്പെടാതെ  ഇരയെ ആകർഷിക്കുന്നതിൽ നിന്ന് മറയ്ക്കുന്നു.  ഫ്ലവർ മാന്റിസിന്റെ മിക്ക ഇനങ്ങളും ഹൈമനോപോഡിഡേ കുടുംബത്തിലാണ്. അവയുടെ പെരുമാറ്റം വ്യത്യസ്തരീതിയിലാണ്. ഒരു ചെടിയിലിരുന്നുകൊണ്ട് ഇര പ്രാണികളുടെ പരിധിയിൽ വരുന്നതുവരെ നിശ്ചലമായിരിക്കുന്നതും (പതിയിരുന്ന് ആക്രമണം) ഉൾപ്പെടുന്നു.
## സ്പീഷീസുകൾ
ഫ്ലവർ മാന്റിസുകളിൽ ഇനിപ്പറയുന്ന ഇനം ഉൾപ്പെടുന്നു. അവയിൽ പലതും  വളർത്തുന്നു:

 

## ഇതും കാണുക
* List of mantis genera and species

## അവലംബം

## ഗ്രന്ഥസൂചിക
* Cott, Hugh B. (1940). *[[Adaptive Coloration in Animals]]*. Methuen, London.
* Gullan, PJ; Cranston, PS (2010). *The Insects: An Outline of Entomology*. Wiley (4th edition).
* Wickler, Wolfgang (1968). *Mimicry in plants and animals*. McGraw-Hill, New York.

വർഗ്ഗം:ഷഡ്‌പദങ്ങൾ
സൂര്യഗ്രഹണം (2019 ഡിസംബർ 26)

2019 ഡിസംബർ 26നു ഒരു വലയസൂര്യഗ്രഹണം ദർശിക്കാനായി. സൂര്യനും ഭൂമിക്കും ഇടയിൽ ചന്ദ്രൻ വരുമ്പോൾ സൂര്യൻ ഭാഗികമായോ,പൂർണ്ണമായോ മറയപ്പെടുന്ന പ്രതിഭാസമാണ് സൂര്യഗ്രഹണം. ഭൂമിയിൽ നിന്ന് നോക്കുമ്പോൾ സൂര്യനും ചന്ദ്രനും ഒരു സ്ഥാനത്ത് ഒത്തുചേരുന്ന കറുത്തവാവ് ദിവസമാണ് സൂര്യഗ്രഹണം നടക്കുക. ഭൂമിയിൽ നിന്നു നോക്കുമ്പോൾ ചന്ദ്രന്റെ കോണീയവ്യാസം സൂര്യന്റേതിനെക്കാൾ ചെറുതാണെങ്കിൽ ഗ്രഹണസമയത്ത് സൂര്യബിംബത്തിന്റെ ബാഹ്യഭാഗം ഒരു വലയം പോലെ ചന്ദ്രനു വെളിയിൽ കാണാനാകും. ഇത്തരം സൂര്യഗ്രഹണങ്ങളാണ് വലയ സൂര്യഗ്രഹണം (Annular eclipse) എന്നു് അറിയപ്പെടുന്നത്. ഒരു വലയസൂര്യഗ്രഹണം ആയിരക്കണക്കിനു കിലോമീറ്റർ വീതിയിൽ  ഭാഗീകമായി നിരീക്ഷിക്കാൻ സാധിക്കും. 

## ദൃശ്യത

## ചിത്രങ്ങൾ
ചലിത ചിത്രീകരണം

## ചിത്രശാല

Solar eclipse of December 26, 2019 Kollam 16.jpg|സൂര്യഗ്രഹണം കാണുന്നവർ, കൊല്ലം 
Solar eclipse of December 26, 2019 Kollam 17.jpg|സൂര്യഗ്രഹണം കാണുന്നവർ, കൊല്ലം 
Solar eclipse of December 26, 2019Kollam 14.resized.jpg|സൂര്യഗ്രഹണം കാണുന്നവർ, കൊല്ലം ബീച്ചിൽ
Solar eclipse of December 26, 2019 Kollam 8.resized.jpg|സൂര്യഗ്രഹണം കാണുന്നവർ, കൊല്ലം ബീച്ചിൽ ജില്ലാ കളക്ടറോടൊപ്പം
Solar eclipse of December 26, 2019 Kollam 9.resized.jpg|സൂര്യഗ്രഹണം കാണുന്നവർ, കൊല്ലം ബീച്ചിൽ
Kollam solar eclipse.png|സൂര്യഗ്രഹണം, കൊല്ലം ബീച്ചിൽ

വർഗ്ഗം:സൂര്യഗ്രഹണം
വർഗ്ഗം:2019
ജോൻ ഫാവ്രോ

പ്രശസ്തനായ ഒരു അമേരിക്കൻ നടനും, സംവിധായകനും, നിർമ്മാതാവും, തിരക്കഥാകൃത്തുമാണ് **ജോനാഥൻ ഫാവ്രോ** (/ ˈfævroʊ /; ജനനം: ഒക്ടോബർ 19, 1966). മാർവൽ സിനിമാറ്റിക് യൂണിവേഴ്സുമായി സഹകരിച്ച് പ്രവർത്തിച്ച ഇദ്ദേഹം, അയൺ മാൻ (2008), അയൺ മാൻ 2 (2010) എന്നീ ചിത്രങ്ങൾ സംവിധാനം ചെയ്യുകയും അതിൽ ഹാപ്പി ഹോഗൻ എന്ന കഥാപാത്രമായി അഭിനയിക്കുകയും ചെയ്തു. അവെഞ്ചേഴ്സ്( 2012), അയൺ മാൻ 3 (2013), അവഞ്ചേഴ്സ്: ഏജ് ഓഫ് അൾട്രോൺ (2015), സ്പൈഡർ-മാൻ: ഹോംകമിംഗ് (2017), അവെഞ്ചേഴ്സ്: ഇൻഫിനിറ്റി വാർ (2018), അവെഞ്ചേഴ്സ്: എൻഡ്ഗെയിം(2019), സ്പൈഡർമാൻ: ഫാർ ഫ്രം ഹോം(2019)  എന്നീ ചിത്രങ്ങളിൽ എക്സിക്യൂട്ടീവ് പ്രൊഡ്യൂസറായും അഭിനേതാവായും പ്രവർത്തിച്ചു. 2014-ൽ ജോൻ ഫാവ്രോ എഴുതി സംവിധാനം ചെയ്ത് മുഖ്യകഥാപാത്രമായി (കാൾ കാസ്പർ) അഭിനയിക്കുകയും ചെയ്ത ഷെഫ് എന്ന ചിത്രവും നിരൂപകശ്രദ്ധയും ജനപ്രീതിയും നേടിയിരുന്നു.

എൽഫ് (2003), സാതുറ: എ സ്പേസ് അഡ്വഞ്ചർ (2005), കൗബോയ്സ് & ഏലിയൻസ് (2011), ദി ജംഗിൾ ബുക്ക് (2016), ദി ലയൺ കിംഗ് (2019) എന്നീ ചിത്രങ്ങൾ സംവിധാനം ചെയ്തതിലൂടെ ഫാവ്രോ കൂടുതൽ പ്രശസ്തനായി. തന്റെ നിർമ്മാണ കമ്പനിയായ ഫെയർവ്യൂ എന്റർടൈൻമെന്റിന്റെ കീഴിൽ അദ്ദേഹം സിനിമകൾ നിർമ്മിക്കുന്നു.

ജനപ്രീതിയാർജ്ജിച്ച ടെലിവിഷൻ സിറ്റ്കോം പരമ്പരയായ ഫ്രണ്ട്സിൽ പീറ്റ് ബെക്കർ എന്ന കഥാപാത്രത്തെ അദ്ദേഹം അവതരിപ്പിച്ചു.
## അവലംബം

## പുറത്തേക്കുള്ള കണ്ണികൾ
*
അടയ്‌ക്കാപുത്തൂർ കണ്ണാടി

പാലക്കാട്‌ ജില്ലയിൽ ചെർപ്പുളശ്ശേരി‌ക്കടുത്ത്‌ അടയ്‌ക്കാപുത്തൂരെന്ന ഗ്രാമത്തിൽ നിന്നും ആറന്മുള കണ്ണാടിക്കൊപ്പം പ്രശസ്തമായ ലോഹകണ്ണാടിയാണ് **അടയ്ക്കാപുത്തൂർ കണ്ണാടി**.  കുന്തിപ്പുഴയുടെ തീരത്തെ കലാഗ്രാമമായ വെള്ളിനേഴിയിലെ അടയ്ക്കാപുത്തൂർ ഗ്രാമത്തിന്റെ തനത് പാരമ്പര്യത്തിൽ  നിർമ്മിച്ചെടുക്കുന്ന ലോഹകണ്ണാടിയാണ് ഇത്. 1985 ലാണ് അടയ്‌ക്കാപുത്തൂർ കണ്ണാടി ജന്മമെടുത്തത്. 

## പശ്ചാത്തലം
പ്രാചീന നെടുങ്ങനാട്ടിലെ അടക്കാപുത്തൂർ ദേശത്തു ബാലൻ മൂശാരി തന്റെ കരവിരുതും വെള്ളോട് നിർമ്മാണത്തിലെ പാരമ്പര്യവും ചേർത്തു നിർമ്മിച്ച കണ്ണാടി പിന്നീട് അടക്കാപുത്തൂർ കണ്ണാടി എന്ന് പ്രസിദ്ധമായി.   ബാലൻ മൂശാരിയുടെ മകനായ ഹരിനാരായണൻ ആ പാരമ്പര്യം തുടർന്നു.  ഇന്ന് ഇളയ മകനായ കൃഷ്ണകുമാറാണ് കണ്ണാടി നിർമ്മാണം നടത്തുന്നത്. 

## നിർമ്മാണം
സാങ്കേതികജ്ഞാനവും സൗന്ദര്യബോധവും സമന്വയിപ്പിച്ചാണ് അടയ്ക്കാപുത്തുർ കണ്ണാടിയുടെ നിർമ്മാണം. വെളേളാട്‌ മിനുക്കിയാണ്‌ വാൽക്കണ്ണാടി നിർമ്മിക്കുന്നത്‌. ഈയവും ചെമ്പും ഒരു പ്രത്യേക അനുപാതത്തിൽ ചേർത്താണ്‌ ലോഹക്കൂട്ട്‌ തയ്യാറാക്കുന്നത്‌. ഈ അനുപാതമാണ്‌ ലോഹക്കണ്ണാടിയുടെ നിർമ്മാണരഹസ്യം. ആവശ്യമുള്ള വലിപ്പത്തിൽ മെഴുകുകൊണ്ട് രൂപമുണ്ടാക്കി അരച്ചെടുത്ത മണ്ണ് മൂന്നുപാളികളിലായി ഇതിനുപുറത്ത് തേച്ചുപിടിപ്പിച്ച് കരു ഉണ്ടാക്കും. ഒരു വശത്തുമാത്രം മെഴുക് പുറത്തേക്ക് വരാനുള്ള തുളയുണ്ടാക്കും. കരു ഉണക്കിയെടുത്ത് ചൂളയിൽവച്ച് ചൂടാക്കി തുളയിട്ട ഭാഗത്തുകൂടി മെഴുക് ഉരുക്കിക്കളയും. കരുവിന്റെ ഒഴിഞ്ഞ ഭാഗത്ത് ഓട് ഉരുക്കിയൊഴിക്കും വെളേളാട്‌ തയ്യാറായാൽ ഉരക്കടലാസുകൊണ്ട്‌ പ്രതലം മിനുക്കുന്നു. അതിനുശേഷം മൂശപ്പൊടി കൊണ്ട്‌ മിനുക്കി മെറ്റൽ പോളിഷ്‌ കൂടി പ്രയോഗിച്ചു കഴിഞ്ഞാൽ കണ്ണാടി തയ്യാറാകുന്നു. തുടർന്ന് കരവിരുത് നിറയുന്ന ഫ്രെയിം കൂടിയാവുമ്പോൾ ലക്ഷണമൊത്ത വാൽക്കണ്ണാടിയാവും. 

അതീവശ്രദ്ധയും വൈദഗ്‌ദ്ധ്യവും ആവശ്യമുളളതാണിതിന്റെ നിർമ്മാണം. വായുകുമിളകൾ കണ്ണാടി ലോഹത്തിൽ കുടുങ്ങിയാൽ മിനുക്കിക്കഴിയുമ്പോൾ കരിക്കുത്തുകൾ വീഴും. പിന്നെ അത്‌ ഉപയോഗശൂന്യമാണ്‌. രാകി മിനുക്കുമ്പോൾ ചൂടുകൂടിയാൽ ലോഹം പിളരും. ഇതിനെയെല്ലാം മറികടക്കുന്ന ശ്രദ്ധ വാൽക്കണ്ണാടിയുടെ നിർമ്മാണത്തിനാവശ്യമാണ്‌. ചെറിയ കണ്ണാടി നിർമ്മിക്കാൻ ആറു ദിവസവും വലിയതിന് 15 മുതൽ 25 ദിവസം വരെയും സമയമെടുക്കും. 

## ഇതും കാണുക
 വാൽക്കണ്ണാടി
 ആറന്മുളക്കണ്ണാടി
 അടക്കാപുത്തൂർ ശേഖരപുരം ചുമർച്ചിത്രം 
 പി.ടി. ഭാസ്കര പണിക്കർ 
 സുരേഷ് കെ. നായർ 

## അവലംബങ്ങൾ


വർഗ്ഗം:കണ്ണാടികൾ